hotchpotch/miracl-hf-unified huggingface dataset:
పెద్ద నల్ల కాల్వ
"పెద్ద నల్ల కాల్వ" ప్రకాశం జిల్లా కంభం మండలానికి చెందిన గ్రామము. పిన్ కోడ్ నం. 523 372., ఎస్.ట్.డి.కోడ్ = 08406.
మండల పరిషత్తు ప్రాధమిక పాఠశాల.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి బొట్టా ఆదిలక్ష్మమ్మ, సర్పంచిగా ఎన్నికైనారు. [2]
2014, ఏప్రిల్-8న, శ్రీరామనవమి నాడు, శ్రీ సీతారామస్వామివారి దేవాలయ 25 వ వార్షికోత్సవం సందర్భంగా, శ్రీ సీతారాముల కళ్యాణాన్ని, వైభవంగా నిర్వహించారు. ఈ సందర్భంగా, గ్రామంలో ఎడ్ల బండ లాగుడు పోటీలు నిర్వహించి, గెలుపొందిన ఎడ్ల యజమానులకు బహుమతులు అందజేశారు. [3]
ఈ మందిర ప్రథమ వార్షికోత్సవం, 2017, ఫిబ్రవరి-22వతేదీ బుధవారంనాడు వైభవంగా నిర్వహించెచారు. ఈ సందర్భంగా ఉదయం ఆరుగంటల నుండి ప్రత్యేకపూజలు, మద్యాహ్నం రెండు గంటలకు భజన, సాయంత్రం నాలుగు గంటలనుండి ఇస్కాన్ ఆధ్వర్య, ంలో తులసి పూజ, గోపూజ ఆరుగంటలకు ప్రవచనాలు, కీర్తనల కార్యక్రమం నిర్వహించారు. అనంతరం భక్తులకు తీర్ధప్రసాదాలు పంపిణీ చేసారు. భక్తులకు ఉదయం నుండి అన్నప్రసాద వితరణ నిర్వహించారు. [7]
ఈ గ్రామం సంతనూతలపాడు శాసనసభ్యులు శ్రీ విజయకుమార్ గారి స్వంత గ్రామం. వీరి తండ్రి శ్రీ దానం కలెక్టరుగా పనిచేసిన కాలంలో గ్రామాభివృద్ధికి కృషి చేయడంతో ఆదర్శగ్రామంగా ఎన్నికైనది. అప్పుడు ఇక్కడ అన్ని వసతులు ఉండేవి. ఆ తరువాత పరిస్థితి మారినది. ఇప్పుడు ప్రధాన, అంతర్గత రహదారులు, మంచినీటి గొట్టాలను పునరుద్ధరించవలసిన అవసరం ఉంది. [1] 
ఈ గ్రామానికి చెందిన బొట్లా రంగనాయకులు చౌదరి, గాలెమ్మ దంపతుల కుమార్తె రంగాఝాన్సీ, హైదరాబాదులోని ప్రభుత్వ క్రీడా పాఠశాలలో 9వ తరగతి చదువుచున్నది. ఈమె 2017, జనవరి-16, 17 తేదీలలోని గచ్చీబౌలీలోని క్రీడా మైదానంలో నిర్వహించిన ఖేల్ ఇండియా రాష్ట్రస్థాయి 100 మీటర్ల స్ప్రింట్ క్రీడా పోటీలలో స్వర్ణపతకం సాధించి స్ప్రింట్ ఛాంపియనుగా నిలిచింది. ఈ ఘనత సాధించిన ఈ బాలిక, 2016, జనవరి-23న గుజరాతు రాష్ట్రంలో నిర్వహించు జాతీయస్థాయి పోటీలలో పాల్గొనుటకు అర్హత సాధించింది. ఇప్పటి వరకు ఈమె 10 స్వర్ణ, 3 రజత, 2 కాంస్య పతకాలు సాధించింది. [5]
2017, జనవరి-28 నుండి 31 వరకు, గుజరాత్ రాష్ట్రంలోని గాంధీనగర్‌లో నిర్వహించిన జాతీయస్థాయి ఖేలో ఇండియా పోటీలలో, 4 X 100 రిలే పరుగుపందెం పోటీలలో, ఈమె రజత పతకం సాధించింది. [6]
తాజాగా, ఉమెన్ డెవలప్‌మెంట్ సంస్థ, ఈమెను రాష్ట్రస్థాయి పురస్కారానికి ఎంపికచేసింది. అంతర్జాతీయ మహిళా దినోత్సవన్ని పురస్కరించుకొని, 2017, మార్చి-8న విజయవాడలోని తుమ్మలపల్లి వారి క్షేత్రయ్య కళాక్షేత్రంలో నిర్వహించిన కార్యక్రమంలో, ఈమెకు ఈ పురస్కారాన్ని, రాష్ట్ర ముఖ్యమంత్రి శ్రీ నారా చంద్రబాబునాయుడుగారి చేతులమీదుగా ఙాపిక మరియు ప్రశంసాపత్రం అందజేసినారు. ఈమె ప్రస్తుతం హైదరాబాదులోని తెలంగాణా రాష్ట్ర క్రీడా పాఠశాలలో, 9వ తరగతి చదువుచున్నది. ఈమె ఇంత వరకు, జాతీయస్థాయిలో ఒక రజత పతకం, రాష్ట్రస్థాయిలో 10 స్వర్ణ పతకాలు, 3 రజత పతకాలు మరియు 3 కాంస్య పతకాలు సాధించింది. [8]
[1] ఈనాడు ప్రకాశం; 2013, ఆగస్టు-3; 5వపేజీ.
[2] ఈనాడు ప్రకాశం/ఒంగోలు; 2014, జూలై-26; 3వపేజీ.
[3] ఈనాడు ప్రకాశం/ఒంగోలు; 2014, ఏప్రిల్-9; 1వపేజీ.
[4] ఈనాడు ప్రకాశం; 2016, ఫిబ్రవరి-20; 4వపేజీ.
[5] ఈనాడు ప్రకాశం; 2017, జనవరి-19; 6వపేజీ.
[6] ఈనాడు ప్రకాశం; 2017, ఫిబ్రవరి-19; 6వపేజీ. 
[7] ఈనాడు ప్రకాశం; 2017, ఫిబ్రవరి-23; 4వపేజీ. 
[8] ఈనాడు ప్రకాశం; 2017, మార్చి-9; 1వపేజీ.
తక్కల మధుసూధనరెడ్డి
తక్కల మధుసూధనరెడ్డి గారు తెలంగాణ రాష్ట్ర సమితి తరపున ఆదిలాబాదు లోకసభ నియోజకవర్గం ఎమ్.పి.గా 14వ లోక్ సభ ఎన్నికలలో ఎన్నికయ్యారు. ఈయన ఆదిలాబాదు జిల్లా, బోథ్ లో 1946 జనవరి 16న జన్మించారు. ఈయన తండ్రి చరణదాసు రెడ్డి, తల్లి గోదావరి.
బి.ఎస్సీ, ఎల్.ఎల్.బి ఉస్మానియా విశ్వవిద్యాలయం లా కళాశాలలో చదివారు.
1970 ఫిబ్రవరి 23న లక్ష్మిదేవితో వివాహం జరిగింది. వీరికి ఒక కూతురు, ఒక కుమారుడు.
న్యాయవాదిగా పనిచేశారు.
సురవరం సుధాకర్ రెడ్డి
సురవరం సుధాకర్ రెడ్డి గారు కమ్యూనిస్టు పార్టీ ఆఫ్ ఇండియా తరపున నల్గొండ లోకసభ నియోజకవర్గం ఎమ్.పి.గా 12, 14వ లోక్ సభ సభ్యులుగా పనిచేశారు. ఈయన మహబూబ్ నగర్ జిల్లాలోని కొండ్రావుపల్లి గ్రామంలో 1942 మార్చి 25లో జన్మించారు. ఈయన తండ్రి పేరు వెంకట్రామిరెడ్డి. 19 ఫిబ్రవరి 1974 న విజయలక్ష్మితో వివాహం జరిగింది. వీరికి ఇద్దరు కుమారులు
వ్యవపాయదారులు, పాత్రికేయులు, సామాజిక కార్యకర్త.Participated in various seminars and symposia at state, national and international levels; organised and participated in various peoples` movement facing numerous arrests, imprisonment and cases; played important role in organising left parties on a united platform in Andhra Pradesh; as a student leader participated in the struggle for; (i) restoration of students Union in Uttar Pradesh and imprisoned in Lucknow Jail; and (ii) democratic rights and imprisoned in Calcutta Presidency Jail; and (iii) organised struggle against Electricity fare hike and imprisioned in Hyderabad jail
Special Interests
Journalism and literature
అఫ్ఘనిస్తాన్, బంగ్లాదేశ్, బల్గేరియా, చైనా, చెకొస్లవేకియా, ఫ్రాన్స్, జెర్మనీ, ఇటలీ, మంగోలియా, పాకిస్తాన్, హంగేరి, యు.కె., యు.ఎస్.ఎ.
Book Published
Booklets on (i) CIA; and (ii) Unemployment
Literary Artistic & Scientific Accomplishments
Chairman, Editorial Board, Visalandhra Vignana Samithi, which published, (i) more than 100 books a yea in Telugu on various subjects, including poetry, literary criticism, fiction and drama; and (ii) Visalandhra, a daily newspaper; Editor, (i) Yuvajana (Telugu monthly) ; (ii) Youth life; and (iii) New Generation (English weekly) ; Member, Editorial Board, Andhra Pradesh Darshini; contributed articles on contemporary problems to various magazines/newspapers
Other Information
President, Students` Union, Degree College, Kurnool (Andhra Pradesh) ; General-Secretary, Osmania University, Law College, Hyderabad; General-Secretary and President, (i) National Council, All India Students` Federation (A.I.S.F.) ; and (ii) All India Youth Federation (A.I.Y.F.) ; Vice President, A.P. State Council, Bharatiya Khetmazdoor Union; Secretary, A.P. Civil Liberties Association
ఆంధ్రప్రదేశ్ శాసనసభ ఎన్నికలు (2014)
2014 ఆంధ్రప్రదేశ్ శాసనసభ ఎన్నికలు 2014 సార్వత్రిక ఎన్నికలతో సహా 2014 ఏప్రిల్, మే నెలల్లో నిర్వహిస్తారు. రాష్ట్రంలో ఎన్నికలు ఏడవ దశ (30 ఏప్రిల్, 2014), ఎనిమిదవ దశ (7 మే, 2014)ల్లో నిర్వహిస్తారు.
రెండు రాష్ట్రాలలో తెలుగుదేశం పార్టీ,భారతీయ జనతా పార్టీలు కలిసిపోటిచేయగా ప్రముఖ నటుడు పవన్ కళ్యాణ్ వీరికి మద్దతుగా ప్రచారంలో పాల్గొన్నాడు. సీమంధ్రలో నాలుగు లోక్‌సభ, 13 శాసనసభ స్థానాల్లో బిజెపి పోటీ చేయగా మిగిలిన స్థానాలలో తెదాపా పోటిచేసింది. టీడీపీతో కుదిరిన పొత్తు మేరకు బిజెపి తెలంగాణలో ఎనిమిది లోకసభ సీట్లకు, 47 శాసనసభ స్థానాలకు పోటీ చేసింది.
(సీమాంధ్ర + తెలంగాణ)
తెలంగాణా రాష్ట్రంలో కే.సి.ఆర్ ముఖ్యమంత్రిగా తెలంగాణా రాష్ట్ర సమితి పార్టీ ప్రభుత్వాన్ని ఏర్పాటు చేసింది.
ఆంధ్రప్రదేశ్ రాష్ట్రంలో చంద్రబాబునాయుడు ముఖ్యమంత్రిగా తెలుగుదేశం పార్టీ ప్రభుత్వాన్ని ఏర్పాటు చేసింది.
2014 ఆంధ్రప్రదేశ్ సార్వత్రిక ఎన్నికలు
ప్రకాష్ జవదేకర్
ప్రకాష్ జవదేకర్ భారతీయ జనతా పార్టీకి చెందిన ప్రముఖ జాతీయ నాయకుడు. ఇతను 1950 జనవరి 30న మహారాష్ట్రలోని పూణెలో జన్మించారు. 2008లో మహారాష్ట్ర నుంచి రాజ్యసభకు ఎన్నికయ్యారు. భారతీయ జనతా పార్టీ తరఫున అధికార ప్రతినిధిగా వ్యవహరిస్తున్నారు.
పూణెలో కేశవ్ కృష్ణ జవదేకర్, రంజని జవదేకర్ దంపతులకు జన్మించిన ప్రకాష్ జవదేకర్ స్థానికంగా అభ్యసించి పూణె విశ్వవిద్యాలయం నుంచి బీకాం పట్టా పొందినారు. కళాశాల అభ్యసన దశలోనే అఖిల భారతీయ విద్యార్థి పరిషత్తు వైపు ఆకర్షితుడైనారు. అభ్యసన అనంతరం పదేళ్ళు బ్యాంక్ ఆఫ్ మహారాష్ట్రలో పనిచేశారు. తండ్రి కేశవ్ జవదేకర్ హిందూ మహాసభ సీనియర్ నాయకుడే కాకుండా పూణె శాఖ అధ్యక్షుడుగాఉండేవారు. తండ్రి వీర సావర్కార్కు సన్నిహితుడిగా ఉండేవారు.
1975 నాటి అత్యవసర పరిస్థితి కాలం నాటికి ప్రకాష్ జవదేకర్ ఏబివిపిలో చురుకైన కార్యకర్తగా ఉండేవారు. పూణెలో అత్యవసర పరిస్థితికి వ్యతిరేకంగా సత్యాగరహం చేసి అరెస్ట్ అయ్యారు. జైలులో ఉన్నప్పుడు ఆరోగ్యసమస్యలు వచ్చిననూ ఆపరేషన్ కొరకు కూడా బయటకు పంపలేరు. 1990, 1996లలో మహారాష్ట్రవిధానసభకు గ్రాడ్యుయేట్ కోటా నుంచి ఎన్నికయ్యారు. 1995లో మహారాష్ట్ర ప్రణాళిక బోర్డు కార్యనిర్వాహక అధ్యక్షుడైనారు.
ఆర్థిక విషయాలపై జవదేకర్ పలు గ్రంథాలు రచించారు. గ్రాంఈణాభివృద్ధి మరియు బ్యాంకుల పాత్ర అంశంపై పరిశోధ పత్రానికిగాను పురుషోత్తందాస్ ఠాకూర్ స్మారక అవార్డు పొందినారు.
జాదవ్ పాయెంగ్
జాదవ్ మొలాయి పేయింగ్ () మైసింగ్ ట్రైబ్ కు చెందిన పర్యావరణ కార్యకర్త మరియు అడవిని వృద్ధిచేసిన వ్యక్తి. ఈయన అస్సాంలోని జోర్హాట్ కు చెందినవారు.he is Forest man of india
1979 వ సంవత్సరములో అస్సాంలో వచ్చిన వరదల వలన ఎన్నో జలచరాలు బ్రహ్మపుత్రా నది ఒడ్డుకి కొట్టుకువచ్చాయి.కొన్ని రోజులకి వరదలు తగ్గి నది మధ్య లోని ఇసుకదీవులు వేడెక్కడంతో వేడికి తట్టుకోలేక కొట్టుకొచ్చిన ఆ జలచరాలు అక్కడే పెద్ద సంఖ్యలో సమాధి అయిపోయాయి.అక్కడికి దగ్గరలోనే ఉండే జాదవ్ వాటిని చూసి చలించి పోయాడు.వెంటనే అటవీ అధికారుల వద్దకు వెళ్ళి ఆ ఇసుక తెన్నెల వద్ద అడవిని పెంచితే ఇటువంటి పరిస్థితి రాదని చెప్పాడు.వాళ్ళు..'ఈ ఇసుక నేలళ్ళో ఏ విధమైన మొక్కలు పెరగవు.అంతగా చేయాలనుకుంటే నువ్వే అక్కడ వెదురు లాంటి మొక్కలు ఏవైనా నాటి చూడు..' అని సలహా ఇచ్చారు.అలా ముప్పై ఏల్ల ముందల ప్రారంభమైనది జాదవ్ ప్రయాణం.
తంబళ్ళవారిపల్లె
"తంబిళ్ళవారిపల్లె" కడప జిల్లా కోడూరు మండలానికి చెందిన గ్రామం. పిన్ కోడ్ నం. 516 105., ఎస్.ట్.డి.కోడ్ = 08566. 
తంబిళ్ళవారిపల్లె గ్రామం, అనంతరాజుపేట పంచాయతీ పరిధిలోని గ్రామం. [1]ఈ గ్రామములో శ్రీ పంజం సుధాకరరెడ్డి అను ఒక పూల ప్రేమికుడు ఉన్నారు. ఆయన ఇంటి ఆవరణలో 30 సంవత్సరాలనుండి కుండీలలో వివిధ రకారల పూల మొక్కలను పెంచుచున్నారు. వీటిలో ఒక్క "మే" పుష్పాలే రెండు వేలు ఉన్నాయి. వీటిలో ఒక సంవత్సరం, 3 సం., 5 సంవత్సరాలకొకసారి పూచేవి ఉన్నాయి. అయినా వీరి పెరటిలో, రోజూ ఏదో ఒక పుష్పం పూయుచూ ఆహ్లాదం కలిగించుండటం విశేషం. ఇవిగాక కాక్టస్ రకాల పుష్పాలు ఇంకొక ప్రత్యేకత. ఇవి ఒక నూరు రకాలున్నవి. ఇంకా పది మర్రిచెట్లు, రావి చెట్లను గూడా కుండీలలో పెంచుచున్నారు. వీరి పిల్లలు గూడా తండ్రి బాటలోనే నడచుచూ, పూల మొక్కలపై శ్రద్ధ చూపుచున్నారు. [3]
[1] ఈనాడు కడప; 2014; ఏప్రిల్-12; 4వ పేజీ.
[2] ఈనాడు కడప; 2014, మే-30; 5వ పేజీ
[3] ఈనాడు కడప; 2014, జూలై-23; 9వపేజీ.
[4] ఈనాడు కడప; 2014, జూలై-24; 4వపేజీ.
ఎగ్గెన్నపల్లె
"ఎగ్గెన్నపల్లె" ప్రకాశం జిల్లా గిద్దలూరు మండలానికి చెందిన గ్రామం.. పిన్ కోడ్ నం. 523 367., ఎస్.ట్.డి.కోడ్ = 08405.
[1] ఈనాడు ప్రకాశం; 2014; ఏప్రిల్-12; 5వ పేజీ.
ఏరోస్పేస్ ఇంజినీరింగ్
ఏరోస్పేస్ ఇంజినీరింగ్ విమానాలు మరియు అంతరిక్ష నౌకల యొక్క నమూనా మరియు నిర్మాణానికి సంబంధించిన ఇంజినీరింగ్ యొక్క ప్రధాన శాఖ. ఇది రెండు ముఖ్యమైన శాఖలుగా విభజించబడింది : అవి ఏరోనాటికల్ ఇంజినీరింగ్ మరియు ఆస్ట్రోనాటికల్ ఇంజినీరింగ్. వీటిలో మొదటిది భూమి యొక్క వాతావరణం లోపల పనిచేసే విమానాల గురించి వ్యవహరిస్తుంది. ఆస్ట్రోనాటికల్ ఇంజినీరింగ్ వాతావరణం వెలుపల పనిచేసే అంతరిక్ష నౌకల గురించి వ్యవహరిస్తాయి.
ఏరోస్పేస్ ఇంజినీరింగ్ లో విమానాలు, అంతరిక్ష నౌకలు, రాకెట్ల యొక్క నమూనా, నిర్మాణం మరియు వాటి శరీరం వెనుక సైన్స్ గురించి వ్యవహరిస్తుంధి. . అంతేకాకుండా ఏరోడైనమిక్ లక్షణాలు మరియు ప్రవర్తనలు, ఎయిర్ఫాయిల్, నియంత్రణ ఉపరితలాలు, లిఫ్ట్, డ్రాగ్ మరియు ఇతర లక్షణాలను కూడా వివరిస్తుంది. ఏరోస్పేస్ ఇంజినీరింగ్ అంటే క్లిష్టమైన క్రాఫ్ట్లను తయారు చేసేటువంటి శాస్త్రం కాదు. ఒక విమానం తయారీకి అని రంగాలకు సంబంధీచినా ఇంజినీర్లు కావాలి. ఉదాహరణకు విమానం ఏవియానిక్స్ యొక్క రూపకల్పన ఎలక్ట్రికల్ లేదా కంప్యుటర్ ఇంజినీరింగ్ గా పరిగణిస్తారు మరియు  విమానం యొక్క లాండింగ్ గేర్ సిస్టం ప్రధానంగా మెకానికల్ ఇంజినీరింగ్ రంగంలో భాగంగా పరిగణిస్తారు. ఏరోస్పేస్ ఇంజినీరింగ్ అనేక విభాగాల కలయికకు తోడ్పడుతుంది.
ఏరోనాటికల్ ఇంజినీరింగ్ అనేది ఈ రంగం యొక్క అసలు పేరు. బాహ్య అంతరిక్షంలో పనిచేసే క్రాఫ్ట్ చేర్చుకోనునట్లు విమాన సాంకేతికత అభివృద్ధి చెందడం వల్ల ఎరోస్పస్ ఇంజినీరింగ్ అనే పదం వాడుక భాషలో ఎక్కువగా ఉపయోగించబడింది. ఎరోస్పసు ఇంజినీరింగ్, ముఖ్యంగా ఆస్ట్రోనాటికల్ శాఖ అనధికారంగా తరచూ “రాకెట్ సైన్స్”గా పిలుస్తారు.
విమానం తయారీకి ఎరోస్పస్ ఇంజినీరింగ్ లో ఫిజిక్స్ ఎక్కువుగా వాడుతామ్. ఫ్లూయిడ్ మెకానిక్స్, ఆస్ట్రో డైనమిక్స్ లాంటివి ఎంతో అవసరం.
ముఖ్యంగా రెక్కల చుట్టూ ఉండే గాలి ప్రవాహం లేదా గాలి సొరంగాల గుండా ఉండే ప్రవాహాలకు సంబంధించిన ఏరోడైనమిక్స్.
యునైటెడ్ స్టేట్స్ లో కొన్ని పాఠశాలల్లో దీనిని అండర్గ్రాడుయేట్ స్థాయిలో బోధిస్తారు, మిగిలిన అనేక వాటిలో ఈ విషయం మీద గ్రాడుయేట్ కార్యక్రమాలు ఉన్నాయి.
 మెకానిక్స్) యాంత్రిక వ్యవస్థలలోని కదలికలు మరియు బలాల యెల్ల అధ్యయనం) .
ఈ అంశాలన్నిటికి మొదలగు సిద్ధాంతపరమైన భౌతిక శాస్త్రంయే మూలం. ఎందుక్కంటే ఎరోడైనమిక్స్ లేదా ఫ్లూయిడ్ డైనమిక్స్  లేదా ఫ్లైట్ డైనమిక్స్ భౌతిక శాస్త్రంకి సంబంధించినవి.
క్వాంటం సంఖ్య
క్వాంటం సంఖ్యలు క్వాంటం వ్యవస్థ యొక్క గతిశాస్త్రంలో సంరక్షింపబడిన పరిమాణాల యొక్క విలువలు వివరిస్తాయి. క్వాంటం యాంత్రిక శాస్త్రం యొక్క విశిష్టమైన అంశం పరిశీలించదగిన పరిమాణాలయొక్క క్వాంటీకరణ ఎందుకంటే క్వాంటం సంఖ్యలు పూర్ణాంకాల లేదా సగం పూర్ణాంకాల వివిక్త సెట్లు . క్వాంటం సంఖ్యలు తరచుగా ప్రత్యేకంగా అణువులలో ఎలక్ట్రాన్ శక్తిని వివరిస్తాయి కానీ ఇతర అవకాశాలు కోణీయ వేగం, స్పిన్ మొదలైనవి కలిగివుంటాయి . ఏ క్వాంటం వ్యవస్థ ఐనా ఒకటి లేదా ఎక్కువ క్వాంటం సంఖ్యలు కలిగి ఉండవచ్చు అందువల్ల అన్నీ క్వాంటం సంఖ్యల జాబితా తయారుచేయడం చాలా కష్టం .
పూర్తిగా ఒక అణువులో ఒక ఎలక్ట్రాన్ వర్ణించేందుకు, నాలుగు క్వాంటం సంఖ్యలు అవసరం: శక్తి, కోణీయ వేగం, అయస్కాంత కదలిక మరియు స్పిన్.
దీనిని n తో సూచిస్తారు .మొదటిది ఒక అణువు యొక్క ఎలక్ట్రాన్ షెల్ లేదా శక్తిని వివరిస్తుంది . ఇది కక్ష్య సైజు (పరిమాణం) మరియు శక్తిని సూచిస్తుంది . n విలువ పెరిగే కొద్ది కక్ష్య సైజు మరియు శక్తి పెరుగుతాయి .n విలువ 1 నుండి పరమాణు బాహ్య ఎలక్ట్రాన్ కలిగి వున్న షెల్ వరకు ఉంటుంది . n విలువ పూర్ణాంకంగా (n=1, 2, 3…) ఉంటుంది .
ఉదాహరణకు సీజీయం (Cs) లో బాహ్య తుల్య
ఎలక్ట్రాన్ శక్తి స్థాయి 6 గల షెల్ లో ఉండడం వల్ల సిజియంలో ఎలక్ట్రాన్ యొక్క n విలువ 1 నుండి 6 దాకా
ఉండవచ్చు . n విలువ పెరుగుదలతో సగటు దూరం పెరగుతుంది అందువల్ల వివిధ n విలువలు ఉన్న క్వాంటమ్ స్థితులు వివిధ ఎలక్ట్రాన్ షెల్సకు చెందినట్టు చేపబడుతుంది .
దీనిని ‘l’తో సూచిస్తారు . రెండవ క్వాంటమ్ సంఖ్య ఉప కర్పరంను వివరిస్తుంది మరియు సంబంధం ద్వారా కక్ష్య కోణీయ వేగం యొక్క పరిమాణం ఇస్తుంది . దీనిని కోణీయ క్వాంటం సంఖ్య మరియు కక్ష్య క్వాంటం సంఖ్య అని కూడా అంటారు .రసాయన శాస్త్రంలో మరియు స్పెక్ట్రో స్కొపీ లో “l=0 అయితే s ఆర్బిటల్ అంటారు “ అలాగే l=1 అయితే p ఇంకా l=3 అయితే f ఆర్బిటల్ అంటారు .
l విలువ ఉపస్థిర కక్ష్యపేరు
0 s
1 p
2 d
3 f
4 g
l విలువ 0 నుండి n-1 వరకు ఉంటుంది ఎందుకంటే మొదటి p ఉపకక్ష్య (l=1) రెండవ స్థిరకక్ష్య (n=2) లో కనిపిస్తుంది మరియు మొదటి d ఉపకక్ష్య (l=2) మూడవ స్థిర కక్ష్య (n=3) లో కనిపిస్తుంది . రసాయన శాస్త్రంలో ఈ క్వాంటం సంఖ్య చాలా ముఖ్యం ఎందుకంటే ఇది కక్ష్య యొక్క ఆకారాని పేర్కొంటుంది మరియు రసాయన బంధాల్ని ఇంకా బంధ కోణాలని బలంగా ప్రభావితం చేస్తుంది .
దీనిని m తో సూచిస్తారు . మూడవ క్వాంటం సంఖ్య ఉపపెంకు లోపలి నిర్దిష్ట కక్ష్యను వివరిస్తుంది మరియు ఆయా అక్షం వెంట కక్ష్య కోణీయ వేగం ప్రొజెక్షన్ వివరిస్తుంది . m విలువ l విలువపై ఆధారపడి ఉంటుంది. ఒక ‘l’ విలువకు ఉన్న మొత్తం m విలువ సంఖ్య (2l+1) . m విలువ –l నుండి +l వరకు ఉంటుంది . s కర్పరంలో ఒకే ఆర్బిటల్ ఉంటుంది కనక అందులో ఉండే ఎలక్ట్రాన్ యొక్క m విలువ ఎప్పుడూ 0 అయి ఉంటుంది . p (l=1) కర్పరంలో మూడు ఆర్బిటాల్లు ఉంటాయి కనక m విలువ -1, 0 లేదా 1 అయి ఉంటుంది .
దీనిని ms తో సూచిస్తారు . నాలుగవ క్వాంటం సంఖ్య ఎలక్తాన్ యొక్క స్పిన్ ను వివరిస్తుంది ( అంతర్గత కొణీయ వేగం ) మరియు నిర్దిష్ట అక్షం వెంట స్పిన్ కోణీయ వేగం S యొక్క ప్రొజెక్షన్ ఇస్తుంది . దీని విలువ –s నుండి +s వరకు ఉంటుంది ఇక్కడ s అనేది స్పిన్ క్వాంటమ్ సంఖ్య .
ఎలక్ట్రాన్ స్పిన్ విలువ +1/2 లేదా -1/2 గ ఉంటుంది . ఒక ఉపశక్తి స్థాయిలో రెండు ఎలక్ట్రాన్లకు ప్రవేశముంటుంది .అయితే వాటి స్పిన్ వ్యతిరేక దశలో ఉంటుంది . పౌలి వర్జన నియమం ప్రకారం ప్రతి ఆర్బిటల్ లో స్పిన్స్ వ్యతిరేకంగా ఉండాలి కనక ఒక ఆర్బిటాల్లో రెండు ఎలక్ట్రాన్లు మాత్రమే ఉండగలవు .
పేరు గుర్తు ఆర్బిటల్ అర్ధం విలువల పరిధి విలువ ఉదాహరణలు
వెంకటకృష్ణాపురం(పెదకాకాని)
"వెంకటకృష్ణాపురం(పెదకాకాని)" గుంటూరు జిల్లా, పెదకాకాని మండలానికి చెందిన గ్రామం.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి గల్లా సుజాత, సర్పంచిగా, 84 ఓట్ల మెజారిటీతో, ఎన్నికైనారు. [1]
ఈ గ్రామానికి చెందిన శ్రీ తోటకూర వెంకటేశ్వరరావు, శివపార్వతి దంపతుల కుమార్తె, హర్షిణి అను విద్యార్థిని, మార్చి-2016 లో నిర్వహించిన పదవ తరగతి పరీక్షలలో, 10/10 గ్రేడ్ మార్కులు సాధించి, మండలంలోనే ప్రథమ స్థానంలో నిలిచింది. [2]
[1] ఈనాడు,గుంటూరు-రూరల్/పొన్నూరు;2013;జులై-28; 1వపేజీ.
[2] ఈనాడు గుంటూరు సిటీ/పొన్నూరు; 2016,మే-18; 2వపేజీ.
దువ్వూరి బలరామిరెడ్డి
దువ్వూరి బలరామిరెడ్డి శ్రీ పొట్టి శ్రీరాములు నెల్లూరు జిల్లా ఇందుకూరుపేట మండలం మైపాడు గ్రామానికి చెందిన స్వాతంత్ర్య సమర యోధుడు.1931 స్వాతంత్ర్యోద్యమంలో పాల్గొని కారాగార శిక్ష అనుభవించాడు.
http://www.sundarayya.org/sites/default/files/viplavapadhamlo%20final%20book.pdf
వేటకథలు
వేటకథలు ప్రముఖ సాహిత్యకారుడు, పాత్రికేయుడు కె.ఎన్.వై.పతంజలి జంతువుల వేటను నేపథ్యంగా స్వీకరించి రచించిన కథలు. సరదా కోసం, ఉదరపోషణార్థం, క్రూరమృగాలను తప్పించుకోవడం కోసం అడవి జంతువులను ఒడుపుగా చంపడానికి వేట అని వాడుక. ప్రాణాలకు తెగించి, జంతువుల లక్షణాలను గమనిస్తూ జాగ్రత్తగా చేయాల్సిన వేట అనుభవాలను పతంజలి కథలుగా రచించారు.
వేటకథలలో అధికభాగం పతంజలి తన మేనమామ అనుభవాల నుంచే స్వీకరించారు.
ఆక్సీకరణ సంఖ్యలు మరియు క్షయకరణ సమీకరణాల సమతుల్యం
= ఆక్సీకరణ సంఖ్యలు మరియు రెడాక్స్ బాలెన్సింగ్ :- =
ఆక్సీకరణ సంఖ్యలకి ప్రాంగణంలో ఉపయోగించి నిర్వచిస్తారు.
2. బాండ్లలో ఎలక్ట్రాన్లు తద్వారా ఎలక్ట్రాన్గా మూలకం ఒక బంధంలో రెండు ఎలక్ట్రాన్లు పొంది తక్కువ ఎలక్ట్రాన్గా మూలకం ఎలక్ట్రాన్ల నష్టంతో ముగుస్తుంది అలాంటి విభజిస్తారు.
ఈ పద్ధతి ఉపయోగించి, మేము అంశాల సంబంధిత electronegativities లో ఉండాలి మరియు అది ఇది ఎలక్ట్రాన్లు వెళ్ళి మార్గం మరియు ఫలితంగా ఆరోపణలు గుర్తించడానికి సమయం పడుతుంది. ఉదాహరణకు, మేము నీరు H ఓ బంధాలను తీసుకుంటే ప్రతి అణువులో H బంధాలు - రెండు O ఉన్నాయి. వాటిని ఒక O లో ఒక సమయంలో ఒక తీసుకుని - H బాండ్, రెండు ఎలక్ట్రాన్లు మరియు హైడ్రోజన్ కంటే ఎలక్ట్రాన్గా ఎందుకంటే మేము ఆక్సిజన్ వాటిని రెండు పెట్టేందుకు. +1 నికర ఛార్జ్ కోసం ఏ ఎలక్ట్రాన్లను 2 మరియు రెండు ఉదజని అయాన్లు - అదే రెండవ బంధం ఇలా నికర ఛార్జ్ కోసం 8 ఎలక్ట్రాన్లు ఒక ఆక్సిజన్ అయాన్ మాకు వదిలి. ఈ గణనీయమైన ఆలోచనా ప్రక్రియల తీసుకుని నేరుగా ఫలితాలు ఇస్తుంది ఈ ప్రక్రియలు కానీ ఆధారంగా నియమాలను ఉపయోగించి సరళీకృత చేయవచ్చు.
రూల్స్: (ప్రాముఖ్యత యొక్క క్రమంలో తీసిన.)
సమ్మేళనాలు ఆక్సిజన్ ఎల్లప్పుడూ (O) = - 2. Fluroine (నియమం 5) తో లేదా పెరాక్సైడ్ O సందర్భంలో మినహా [ON (O) = - 1] లేదా సూపర్ ఆక్సైడ్ O [ON (O) = - 1/2].
5. ఈ నియమాలు, పని దీనికి ఆవరణలో ఉపయోగించడానికి ఆక్సిడేషన్ నంబర్, "అంటే" పని లేదు అన్ని అంశాలకు, మరింత ఎలక్ట్రాన్గా మూలకం ఎలక్ట్రాన్లు (లేదా ప్రతికూల ఆక్సీకరణ సంఖ్య) పొందుతాడు.
మాకు రెడాక్స్ ప్రతిచర్యల సమతుల్యం సహాయం మునుపటి విభాగంలో చర్చించిన మనమును ఆక్సీకరణ సంఖ్యలో ఉపయోగించవచ్చు. రెడాక్స్ సమీకరణాలు సాగించడం అనేక పద్ధతులు అంశంపై టెక్స్ట్ పుస్తకాలు ఉన్నాయి ఉన్నాయి. వ్యక్తిగతంగా, నేను కనీసం 4 వివిధ పద్ధతులు ఉపయోగించారు చేసిన నేను నా ఇష్టాలు కలిగి. ఇక్కడ, మనం రెడాక్స్ సమీకరణాలు సమతుల్యం ముందు సంవత్సరంలో చర్చించారు బీజగణిత పద్ధతి ఉపయోగిస్తుంది. ఎందుకంటే రెడాక్స్ యొక్క విశేషముల యొక్క, నేను మీరు మార్గనిర్దేశం అనుసరించండి నియమాలను ఇస్తుంది.
రెడాక్స్ సమీకరణాలు సాగించడం కోసం ఒక హాఫ్ స్పందన విధానం.
5. ఈ దశలో, మీరు రెండు సమతుల్య సగం ప్రతిస్పందనలు ఉన్నాయి. మీరు విద్యుత్ చేస్తున్నా ఈ ఉపయోగపడతాయి. మీరు మొత్తం స్పందన పొందాలి, మీరు ఎలక్ట్రాన్లు రద్దు అలాంటి సగం చర్యల కలిసి జోడించడం ద్వారా చేయవచ్చు.
సోడియం నైట్రేట్ అమ్మోనియా మరియు tetrahydroxozinc (II) అయాన్, Zn (OH) రావాలంటే సోడియం హైడ్రాక్సైడ్ పరిష్కారంలో జింక్ దిగుతుంది. మేము కలిగి:
ఇక్కడ
డ్రా బాణాలు ప్రకారం సగం ప్రతిచర్యలు ఈ విభజించాలి. 
H O, మరియు OH ఇప్పుడు ఇ జోడించండి.
రాగి నత్రజని మోనాక్సైడ్ NO రావాలంటే విలీన నైట్రిక్ ఆమ్లం దిగుతుంది.
అత్యంత అవకాశం +5 ఉంది NO నత్రజని కోసం గమనించే. ఈ (ఆక్సీకరణ సంఖ్యలో చాలా బాగా రియాలిటీ ప్రాతినిధ్యం లేని సాక్ష్యం ఒప్పించి) ఎలాంటి సమ్మేళనం నత్రజని మీద అసలు ఛార్జ్ ఎప్పటికీ కాలేదు.
మేము క్రింది రెండు అర్ధ ప్రతిచర్యలు (బాణాలు చేరాయి రసాయనాలు ఉపయోగించడానికి) కలిగి:
ఇప్పుడు e- జోడించండి H O మరియు (ఆమ్లం) H
ఇప్పుడు, రెండు సమతుల్యం బీజగణిత పద్ధతి ఉపయోగించడానికి.
ఈ
సగం చర్యల సమతుల్య రెండు. మొత్తం
స్పందన పొందడానికి, మేము ఎలక్ట్రాన్లు రద్దు ఈ కలిసి అలాంటి
జోడించాలి. ఆ తగ్గింపు × ఆక్సీకరణ
చర్య ప్లస్ 2 × 3 అర్థం:
ఇప్పుడు రెండు ద్రవ్యరాశి మరియు చార్జ్ సంతులనం సరైనది నిర్ధారించడానికి సమతుల్య తనిఖీ.
పూసపాటి కృష్ణంరాజు
పూసపాటి కృష్ణంరాజు (ఆగష్టు 20, 1928 - నవంబరు 18, 1994) తెలుగు సాహిత్యంలో ప్రఖ్యాతి వహించిన కథా రచయిత.
కృష్ణంరాజుగారు 1928, ఆగష్టు 20 న విజయనగరం జిల్లా ద్వారపూడి గ్రామంలో జన్మించారు. 1948లో ఎస్టేట్ అబాలిషన్ ఆక్ట్ (జమీందారీ రద్దు చట్టం) వల్ల ఆస్తులు పోయినా, ఆభిజాత్యాలు పోని కుటుంబాలను దగ్గరనుంచి చూశారు. ఉన్నతవిద్య లేకపోయినా, విశాఖ కాల్టెక్స్ రిఫైనరీ, మద్రాస్ రిఫైనరీస్‌లలో పైప్‌లైన్ నిర్మాణాలలో ముఖ్యపాత్ర వహించేరు. నటుడు, నాటక రచయిత, నాటక ప్రయోక్త కూడా.
కృష్ణంరాజుగారు అరవై ఆరేళ్ళుదాటాక 1994, నవంబరు 18 న మరణించారు.
వార్తల వెనుక కథ
వార్తల వెనుక కథ పుస్తకం ప్రముఖ పత్రికా సంపాదకులు, పాత్రికేయులు తమ వృత్తిజీవితంలో ఎదురైన విశేషాలు మలచిన వ్యాసాల సంకలనం. సంకలనానికి కె.రామచంద్రమూర్తి, కట్టా శేఖర్‌రెడ్డి సంపాదకులుగా వ్యవహరించారు. మొత్తం 44మంది పాత్రికేయులు, సంపాదకులు రచించిన వ్యాసాలు ఈ సంకలనంలో చోటుచేసుకుంది. 
న్యూ మీడియా కమ్యూనికేషన్స్ సంస్థ ప్రచురించిన ఈ గ్రంథం మార్చి 2007లో తొలి ముద్రణ పొందింది. సాహిత్యంలో విలేకరులు వార్తాసేకరణలోనూ, సేకరించిన వార్తను ప్రజలకు అందించడంలోనూ, ఆపై పత్రికల్లో ప్రచురణ అయ్యాకా వచ్చే ప్రతిస్పందనలోనూ ఉండే విషయాలను గ్రంథస్థం చేయడం ఉన్నదే. ప్రపంచ ప్రఖ్యాత న్యూయార్క్ టైమ్స్ తమ విలేకరులు వార్తాల సేకరణ మొదలుకుని వివిధ సందర్భాల్లో పొందే అనుభవాలను గ్రంథస్థం చేయించి వర్కింగ్ ప్రెస్ పేరిట ప్రచురించింది. అయితే తెలుగులో మాత్రం జర్నలిస్టుల వృత్తిపరమైన అనుభవాలు అంతగా రాలేదు. ఈనాడు జర్నలిజం స్కూలు ప్రిన్సిపాల్ ఎం.నాగేశ్వరరావు జర్నలిస్టు కరదీపిక గ్రంథం ఆవిష్కరణ సందర్భంగా తెలుగులో యువ పాత్రికేయులకు ఉపయోగపడే శిక్షణ మాన్యువల్స్ ఎక్కువగా రావాల్సిన అవసరం ఉందని చేసిన సూచనే ఈ పుస్తకానికి నాంది పలికిందని సంపాదకుడు కట్టా శేఖర్‌రెడ్డి పేర్కొన్నారు. అనంతరం కొందరు పాత్రికేయులతో కొత్తగా వ్యాసాలు రాయించి, మరికొందరి వ్యాసాలు తెలుగులోకి అనువదించి పుస్తకాన్ని రూపొందించారు.
ఈ పుస్తకం కోసం పత్రికారంగంలో అనుభవమున్న పలువురు పాత్రికేయులు, సంపాదకులు కొన్ని వార్తల రచనలో పొందిన అనుభవాలను వ్యాసాలుగా రాశారు. ఆ రచయితల జాబితా ఇది:
కాటంరాజు నారాయణ రావు
మూలాలు ఇంగ్లిషు వికీపీడియా నుండి
కాటంరాజు నారాయణ రావు గారు 12 ఆక్టోబర్ 1931 న మచిలీపట్నం గ్రామంలో జన్మించారు.
నారాయణరావు గారు భారత తనిఖీలు మరియు అకౌంట్స్ సర్వీస్ నుండి పదవీ విరమణ పోందెనారు.
తన తల్లి K. సరస్వతి దేవి నుండి జ్యొతిషం నేర్చుకున్నారు.
ప్రపంచంలో అతిపెద్ద జ్యోతిష్కు స్కూల్ భారతీయ విద్య భవన్, న్యూఢిల్లీ స్థాపకుడు మరుయు సభ్యుడు.
వేద జ్యోతిష్కులు అమెరికన్ కౌన్సిల్ రెండవ సదస్సు 1993లో ముఖ్య అతిథి.
వేదంగా జ్యోతిష్కాన్ని పాట్యంసముగా ఇండియాన్ యునివర్ససిటిలో ప్రవేశపెట్టిన ఘనతా ఇయనిదే అవుతుంది.
ఆ అరగంట చాలు
ఆ అరగంట చాలు ప్రసిద్ధి పొందుతున్న రచయిత కస్తూరి మురళీకృష్ణ రాసిన భయానక కథల సంపుటి. ఈ సంపుటి తెలుగు సాహిత్యంలో భయానక కథల తొలి సంపుటిగా ప్రత్యేకత సంతరించుకుంది. వైవిధ్యభరితమైన రచనలు చేసే కస్తూరి మురళీకృష్ణ ఆ క్రమంలోనే భయానక కథలు (హార్రర్ స్టోరీస్) రచించారు.
కస్తూరి మురళీకృష్ణ వేర్వేరు పత్రికల్లో ప్రచురించిన తన భయానక కథలను కస్తూరి ప్రచురణల సంస్థ ద్వారా సంకలనంగా 2012లో ప్రచురించారు. ఈ సంకలనంలో ప్రచురితమైన కథల్లో అధికభాగం 2010లో ప్రచురితం కాగా 2009, 2008ల్లో రెండేసి కథలు తొలిగా ముద్రితమయ్యాయి. రచయిత కస్తూరి మురళీకృష్ణ ఈ కథలను రాయడం వెనుక ఉన్న ముఖ్య కారణం ఒక మూసలో పడకూడదని, ఎలాంటి ముద్రల్లో ఒదగకూడదనీ ప్రయత్నిస్తూ, విభిన్నమైన కథలు సృజించడంగా చెప్పుకున్నారు. ఆ క్రమంలోనే తెలుగు కథా సాహిత్యం అంతగా పట్టించుకోలేదంటూ భయానక (హార్రర్) కథలు రచనచేశారు. ఈ కథల్లో ఒకటైన నమ్మలేని నిజం నిజ జీవిత అనుభవమని, తన సహోద్యోగి జీవితంలో జరిగినదంటూ రచయిత పేర్కొన్నారు.
ఆ అరగంట చాలు కథా సంపుటంలోని కథలు ఇవి:కథా సంపుటంలోని తొలి కథ ఆ అరగంట చాలు సైన్స్ ఫిక్షన్, హార్రర్ వర్గాలకు చెందిన కథ. ఈ కథలోని ఇతివృత్తం గ్రహాంతరవాసుల గురించి ఉంటుంది. ఫాంటమ్ లింబ్ కథ ఇతివృత్తం వైద్యశాస్త్రపరమైన అంశాన్ని భయానక విషయాలకు ముడిపెట్టి రచించారు. వరుస కలలలో ఒక దయ్యం సెవెన్ సీటర్లో ఉన్నట్టుగా అనుభూతి చెందుతున్న శరత్ కుమార్ అనే సాఫ్ట్‌వేర్ ఇంజనీరుకూ, ఆ సమస్యను పరిష్కరించే ప్రయత్నం చేసిన మానసిక వైద్యునికీ మధ్య సాగే కథ కలకానిదీ. మిగిలిన కథల్లో కూడా అనుభూతి ప్రధానంగానే భయానక కథలు రచించారు.
హర్రర్ కథలే ఐనా హర్రర్‌తో పాటుగా సైన్స్ ఫిక్షన్, సస్పెన్స్, మేజిక్ రియలిజం వంటి ఇతర విభాగాలు కలిశాయి. ఆ అరగంట చాలు, తెల్లపొగ కథల్లో హర్రర్‌తో పాటుగా సైన్స్ ఫిక్షన్, 
చీకటి, ఆమె కథల్లో సస్పెన్స్, సాలీడు గూడు, కలకానిదీ వంటి కథల్లో మేజిక్ రియలిజం (మాయా వాస్తవికవాదం) చోటుచేసుకున్నట్టు సమీక్షకులు గుర్తించారు.
తెలుగులో తొలి భయానక కథల సంపుటిగా ఆ అరగంట చాలు బహుళ ప్రాచుర్యం పొందింది. పలువురు సమీక్షకులు ఇలా అభిప్రాయపడ్డారు:
ఒ.ఎన్.వి.కురుప్
ఒట్టాప్లక్కల్ నంబియదిక్కల్ వేలు కురుప్ (), ఒ.ఎన్.వి.కురుప్గా లేదా ఒ.ఎన్.వి.గా ప్రాచుర్యం పొందారు. కురుప్ మలయాళంలో ప్రసిద్ధ కవి, కేరళకు చెందిన మలయాళ సినీపరిశ్రమలో ప్రాచుర్యం పొందిన సినీ గేయకర్త. భారతదేశంలో సాహిత్యరంగానికి లభించే అత్యుత్తమ పురస్కారాల్లో ఒకటైన జ్ఞానపీఠ్ పురస్కారాన్ని 2007 సంవత్సరంలో పొందారు. ఒ.ఎన్.వి.కురుప్ మలయాళ సినీపరిశ్రమలో సినీకవిగా ఎన్నో సినిమాలకే కాక, నాటకాలకు, టి.వి.సీరియళ్ళకి కూడా గేయరచన చేశారు. 1998లో భారతప్రభుత్వం ప్రకటించే నాలుగవ అత్యుత్తమ పౌరపురస్కారమైన పద్మశ్రీ పురస్కారాన్ని, 2011లో రెండవ అత్యున్నత పౌరపురస్కారమైన పద్మవిభూషణ్ పురస్కారాన్ని పొందారు. 2007లో ఆయన చదివిన తిరువనంతపురంలో కేరళ విశ్వవిద్యాలయమే ఆయనకు గౌరవ డాక్టరేట్ ప్రదానం చేసింది. ఒ.ఎన్.వి. వామపక్ష అనుకూలవాదిగా పేరుపొందారు. 1989 సార్వత్రిక ఎన్నికల్లో వామపక్ష ప్రజాస్వామిక వేదిక (లెఫ్ట్ డెమోక్రాటిక్ ఫ్రంట్) తరఫున తిరువనంతపురం లోక్‌సభ అభ్యర్థిగా పోటీచేశారు.
O. N. V. has won numerous awards for his literary works.
ONV won the Kerala State Film Award for the Best Lyricist thirteen times:
గోపాలపురం(ముత్తుకూరు)
"గోపాలపురం(ముత్తుకూరు)" నెల్లూరు జిల్లా ముత్తుకూరు మండలానికి చెందిన గ్రామం. పిన్ కోడ్ నం. 524 344., ఎస్.ట్.డి.కోడ్ = 0861.
[1] ఈనాడు నెల్లూరు/సర్వేపల్లి;2014;ఏప్రిల్-13;2వ పేజీ.
హిందూ మహాయుగము
హిందూ మహాయుగము అను హిందూ దేశ కథా సంగ్రహము అనే పుస్తకాన్ని ప్రముఖ చారిత్రిక పరిశోధకుడు, తెలుగు విజ్ఞానసర్వస్వ సృష్టికర్త కొమర్రాజు వెంకట లక్ష్మణరావు రాశాడు. భారతదేశ చరిత్రలోని ప్రాచీన చరిత్రను హిందూ మహాయుగముగా రచన చేశారు. దీని మొదటికూర్పు 1907 లో విడుదలకాగా, రెండవకూర్పు 1908లోను, మూడవకూర్పు 1909లోను మరియు నాల్గవ కూర్పు 1910 చెన్నపురిలో ప్రచురించబడింది.
జరుగువానిపాలెం
"జరుగువానిపాలెం" కృష్ణా జిల్లా కోడూరు (కృష్ణా) మండలానికి చెందిన గ్రామం. పిన్ కోడ్ నం. 521 328., ఎస్.ట్.డి.కోడ్ = 08671.
సముద్రమట్టానికి 7 మీ.ఎత్తు
రేపల్లె, పెడన, మచిలీపట్నం, గుడివాడ
అవనిగడ్డ, మోపిదేవి, నాగాయలంక, చల్లపల్లి
కొత్తమాజేరు, అవనిగడ్డ నుండి రోడ్దురవాణా సౌకర్యం కలదు. రైల్వేస్టేషన్; గుంటూరు 79 కి.మీ
మండల పరిషత్తు ప్రాథమికోన్నత పాఠశాల. 
జరుగువానిపాలెం గ్రామం, లింగారెడ్డిపాలెం గ్రామ పంచాయతీ పరిధిలోని ఒక శివారు గ్రామం. 
జరుగువానిపాలెం గ్రామంలో అప్పికట్లవారి కులదేవతయైన అమ్మగారమ్మ తల్లి సంబరాలు, 2014,ఏప్రిల్-13, ఆదివారం నాడు ప్రారంభించారు. ఈ సందర్భంగా అమ్మవారికి ప్రత్యేకపూజలు నిర్వహించారు. గ్రామంలో సంబరం వాతావరణంతో సందడి నెలకొన్నది. భక్తులు ఆలయానికి వచ్చి, మ్రొక్కుబడులు తీర్చుకుంటున్నారు. [1]
వ్యవసాయం, చేపలపెంపకం, అపరాలు, కాయగూరలు
[1] ఈనాడు కృష్ణా/అవనిగడ్డ; 2014;ఏప్రిల్-14; 1వపేజీ.
గుడివాకవారిపాలెం
"గుడివాకవారిపాలెం" కృష్ణా జిల్లా అవనిగడ్డ మండలానికి చెందిన గ్రామం. పిన్ కోడ్ నం. 521 121., ఎస్.ట్.డి.కోడ్ = 08671. 
సముద్రమట్టానికి 6 మీ.ఎత్తు
రేపల్లె, మచిలీపట్నం, తెనాలి, పెడన
మోపిదేవి, నాగాయలంక, రేపల్లె, చల్లపల్లి
అవనిగడ్డ, నాగాయిలంక నుండి రోడ్దురవాణా సౌకర్యం కలదు. రైల్వేస్టేషన్: గుంటూరు 66 కి.మీ
మండల పరిషత్ ప్రాథమిక పాఠశాల
రక్షిత చెరువు.
గుడివాకవారిపాలెం గ్రామం, వేకనూరు గ్రామానికి శివారు గ్రామం. [1]
గుడివాకవారిపాలెం గ్రామంలో అంగలమ్మ అమ్మవారి జాతర, 2014,ఏప్రిల్-13, ఆదివారం నాడు భక్తిశ్రద్ధలతో నిర్వహించారు. అమ్మవారికి నైవేద్యాలు, నారికేళాలు సమర్పించి మ్రొక్కుబడులు తీర్చుకున్నారు. మేళతాళాలతో, డప్పుల విన్యాసాలతో అమ్మవారి ఉత్సవం కన్నులపడువగా నిర్వహించారు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు కృష్ణా/అవనిగడ్డ;2014;ఏప్రిల్-14; 1వపేజీ.
పూండ్ల రామకృష్ణయ్య
పూండ్ల రామకృష్ణయ్య(జూలై 14, 1860 - 1904) ప్రముఖ తెలుగు పండితుడు, విమర్శకుడు. "అముద్రిత గ్రంథ చింతామణి" అనే పత్రికను వెలువరించాడు.
రామకృష్ణయ్య జూలై 14, 1860 న నెల్లూరు జిల్లాలోని దువ్వూరు లో జన్మించాడు.
"అముద్రిత గ్రంథ చింతామణి" అనే పత్రికను రామకృష్ణయ్య 1885లో ఒడయారు వీరనాగయ్య సహాయ సంపాదకతతో ప్రారంభించాడు. 1888లో వీరనాగయ్య తప్పుకొనగా శ్రీ వేంకటగిరి రాజా గోపాలకృష్ణ యాచేంద్ర దీనికి పోషకుడిగా ఉన్నాడు. ఆయన సహాయంతో రామకృష్ణయ్య ఈ పత్రికను 1904లో నిర్యాణం వరకు విభిన్న రీతుల్లో కొనసాగించాడు.
అప్పటి విమర్శనా పత్రికల్లో ఈ పత్రిక బాగా పేరుగాంచినది. రామకృష్ణయ్య ఈ పత్రిక ద్వారా ప్రాచీన గ్రంథాలు ప్రచురించాడు.మండపాక పార్వతీశ్వరశాస్త్రి, వేదము వేంకటరాయశాస్త్రి ప్రభృతుల పాండిత్య ప్రకర్ష ఈ పత్రిక ద్వారానే వెలుగుచూపినది.
నెల్లూరు జిల్లా గెజిట్ తరువాత ఇప్పుడు లభ్యమయ్యే నెల్లూరు ప్రాచీన పత్రిక ’అముద్రిత గ్రంథ చింతామణి’. 19వ శతాబ్ద చివరిపాదంలో ఆంధ్రదేశంలో సాగిన భాషాకృషికి, సారస్వత వ్యాసంగానికి, చెలరేగిన పండిత వివాదాలకూ అముద్రిత గ్రంథ చింతామణి నిలువుటద్దం. అప్పటి విమర్శనాపద్ధతులకు, సాహిత్యసంప్రదాయాలకూ ఇది ఒక సజీవసాక్ష్యం. ఆనాటి సాహితీపరులంతా ఏదో ఒక విధంగా ఈ పత్రికా సంపాదకులతో సంబంధం ఉన్నవాళ్ళే. ఆముద్రిత గ్రంథ చింతమణి దాదాపు రెండు దశాబ్దాలపాటు జీవించింది. ఈపత్రిక సంపాదకులు పుండ్ల రామకృష్ణయ్య.ఆయన దీని నిర్వహణ తన జీవితాశయంగా భావించారు. తన 23వ ఏట పత్రిక ప్రారంభించి, చనిపోయేరోజువరకు పత్రిక కొనసాగిస్తూ వచ్చారు. , 
తొలి నాలుగుపుటలలో వ్యాకరణాది శాస్త్ర విచారం. గ్రంథవిమర్శ, సమస్యాపూరణం, వసుచరిత్ర,మనుచరిత్ర వంటి ప్రాచీన ప్రబంధాలలోని కఠిన పద్యాలకు అర్థనిరూపణ, భిన్నప్రతులలోని పాఠాంతరాలను చర్చించి కవి హృదయాన్ని ఆవిష్కరించడం, లక్షణ విరుద్ధమైన రచనలమీద ఆక్షేపణలతో పాటు పద్యాల ప్రచురణ, విద్యావిషయకమైన లేఖలుండేవి. తక్కిన పుటలను అముద్రిత గ్రంథాలను పరిష్కరించి ప్రకటించడానికి కేటాయించేవారు. నిరాదరణతో నశించిపోతున్న తాళపత్ర గ్రంథాలను సేకరించి ప్రచురించడం అముద్రిత గ్రంథ చింతామణి ప్రధానాశయం. వేదం వెంకటరాయశాస్త్రి, మండపాక పార్వతీశ్వరశాస్త్రి వంటి వారి కీర్తి దశదిశలా వ్యాప్తి చెందేందుకు అముద్రిత గ్రంథ చింతామణి గొప్ప సాధనం అయింది.
అత్తిలి శాసనసభ నియోజకవర్గం
అత్తిలి శాసనసభ నియోజకవర్గం పశ్చిమగోదావరి జిల్లాలో 2009 వరకూ కొనసాగిన నియోజకవర్గం. 1955లో ఏర్పాటైన అత్తిలి నియోజకవర్గం ద్వారా ఎందరో శాసనసభ్యులు మంత్రులుగా ఎన్నికయ్యారు. 2009లో జరిగిన నియోజకవర్గాల పునర్వ్యవస్థీకరణలో అత్తిలి శాసనసభ నియోజకవర్గం రద్దయింది. రద్దయ్యాకా అత్తిలి నియోజకవర్గంలోని అధికభాగం తణుకు శాసనసభ నియోజకవర్గంలో కలిసిపోయింది.
కొత్తపాలెం(బల్లికురవ)
"కొత్తపాలెం(బల్లికురవ)" ప్రకాశం జిల్లా బల్లికురవ మండలానికి చెందిన గ్రామం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు నెల్లూరు/అద్దంకి ;2014;ఏప్రిల్-14;2వ పేజీ.
చెరువుకొమ్ము పాలెం (నందిగామ)
"చెరువుకొమ్ముపాలెం" కృష్ణా జిల్లా నందిగామ మండలానికి చెందిన గ్రామం.
ఈ గ్రామమునకు ఎగువున 99 ఎకరాలలో ఒక చెరువు విస్తరించియున్నది. ఈ వెరువుద్వారా ఈ గ్రామానికేగాక, పెద్దవరం, కాండ్రపాడు, బ్రహ్మభొట్లవారిపాలెం గ్రామాలలోని సుమారు 600 ఎకరాలకు సాగునీరు అందుచున్నది. ఈ భూములలో వరితోపాటు, మెట్ట పంటలు గూడా పండించుచున్నారు. అంతేగాక, ఈ చెరువును చేపల పెంపకానికి అద్దెకు ఇచ్చి, పంచాయతీకి ఆదాయం సమకూర్చుకుంటున్నారు. [2] 
శ్రీ అలివేలుమంగా, పద్మావతీ సమేత శ్రీ వేంకటేశ్వరస్వామివారి దేవాలయం:- ఈ దేవాలయంలో, 2014,ఏప్రిల్-14, సోమవారం నాడు, లక్షమల్లెల అర్చన నేత్రపర్వంగా సాగినది. స్వామివారి కళ్యాణ మహోత్సవాన్ని పురస్కరించుకొని, మహిళలు సామూహికంగా లక్ష మల్లెల అర్చనలో పాలుపంచుకున్నారు. వేదపండితులు శాస్త్రోక్తంగా వేడుక నిర్వహించారు. గోవిందనామాలతో గ్రామం పులకించిపోయినది. [1]
[1] ఈనాడు కృష్ణా;2014;ఏప్రిల్-15;6వ పేజీ.
[2] ఈనాడు అమరావతి; 2015,మే నెల-12వతేదీ; 33వపేజీ.
టి.ఎన్.సదాలక్ష్మి
టి.ఎన్.సదాలక్ష్మి ప్రముఖ తెలంగాణ ఉద్యమకారిణి మరియు రాజకీయ నాయకురాలు. 
ఈమె 1928 డిసెంబరు 25 న సికింద్రాబాద్ లోని కంటోన్మెంట్ లో గల దళిత కుటుంబంలో జన్మించారు. బొల్లారం లోని ప్రైవేటు పాఠశాలలో, కీస్ హైస్కూల్‌లో, మద్రాస్‌లోని ‘క్వీన్ మేరీస్ ఉమెన్స్ కాలేజీ’లో యఫ్.ఏ. కోర్సు చదివారు. పదవ తరగతి చదువుతుండగా టి.వి. నారాయణతో పెండ్లి జరిగింది. 
చిన్న వయస్సులోనే ఆర్యసమాజం వైపు ఆకర్షితులైనారు. 1957లో తొలిసారిగా కామారెడ్డి నియోజకవర్గం నుంచి ఎస్.సి. రిజర్వుడు స్థానంలో కాంగ్రెస్ పార్టీ తరఫున శాసనసభకు ఎన్నికయ్యారు. ఆ తర్వాత నిజామాబాదు జిల్లా ఎల్లారెడ్డి అసెంబ్లీ నియోజకవర్గం నుంచి రెండవసారి ఎన్నికై దేవాదాయ శాఖ మంత్రిగా నియమితులైనారు. 1962లో తొలి మహిళా డిప్యూటి స్పీకరుగా పదవి పొందారు. 1967లో మరో సారి పోటీచేసిననూ పరాజయం పొందారు. 1969లో తెలంగాణ ఉద్యమంలోనూ చురుకుగా పాల్గొన్నారు.ఈ ఉద్యమ సమయంలో ముఖ్య నాయకులంతా జైల్లో ఉంటే, తన బంగారాన్ని అమ్మి, వచ్చిన డబ్బుతో ఉద్యమాన్ని నడిపించిన ధీశాలి ఆమె. తెలంగాణ ప్రజాసమితి అధ్యక్షుడు మర్రి చెన్నారెడ్డి జైలుకు వెళ్ళిన పిదప సదాలక్ష్మి ఆ పార్టీ అధ్యక్ష పదవిలో కొనసాగింది. 1982లో తెలుగుదేశం పార్టీ స్థాపనతో ఆ పార్టీలో చేరారు. తెలంగాణ కోసం తెలుగుదేశం పార్టీ నుంచి బయటకు వచ్చి 2000లో తెలంగాణ కాంగ్రెస్ పార్టీని స్థాపించారు. ఆమె బాబూ జగ్జీవన్‌రామ్ వెల్ఫేర్ అసోసియేషన్ వ్యవస్థాపకురాలు. ఆమె జూలై 24, 2004 న మరణించారు.
ఆంధ్ర రచయితలు
ఆంధ్ర రచయితలు ప్రముఖ తెలుగు రచయితల జీవితచిత్రాలను కలిగిన రచన. దీనిని మధునాపంతుల సత్యనారాయణ శాస్త్రి గారు రచించగా అద్దేపల్లి అండ్ కో, రాజమండ్రి వారు 1950లో ముద్రించారు.
ఇది 1975 సంవత్సరాలలో ద్వితీయ పర్యాయం ముద్రించబడినది.
మధునాపంతుల వారు 1992లో పరమపదించేవరకూ సేకరించిన మరో 12 మంది కవుల చరిత్రను కూడా కలిపి ఆయన అభిమానులు, శిష్యులు రాజమహేంద్రవరంలో ఏర్పాటు చేసిన మధునాపంతుల ట్రస్టు ద్వారా ఈ తాజా సంపుటాన్ని (మూడవ ముద్రణ) 2013లో వెలువరించారు.
" శ్రీసత్యనారాయణ శాస్త్రిగారి యీ గ్రంథ నిర్మాణమాయా గ్రంథకర్తల దేశకాలములు గ్రంథముల పేళ్ళు మచ్చు పద్యములు నను తీరున గాక ధ్వని ప్రాయమైన చతుర కవితా విమర్శనముతో వక్రోక్తి చమత్కృతితో రసవత్కావ్యమువలె గంభీరార్థమై మనోజ్ఞమై యున్నది. కొందరు కవులు గూర్చి వీరు నెరపిన ప్రశంసా వాక్యములలో కొన్ని పలుకుబళ్ళై భాషలో పాదుకొనిదగియున్నవి. శాస్త్రిగారు పద్య రచనమందు, గద్యరచనమందును మంచి వైపువాటములెరిగిన జగజాణలు. " - వేటురి ప్రభాకర శాస్త్రి
సైన్స్ ఫిక్షన్ కథలు
సైన్స్ ఫిక్షన్ కథలు ప్రసిద్ధి పొందుతున్న రచయిత కస్తూరి మురళీకృష్ణ రాసిన సైన్స్ ఫిక్షన్ విభాగానికి చెందిన కథల సంకలనం.
కస్తూరి మురళీకృష్ణ రచించిన ఈ సైన్స్ ఫిక్షన్ కథలను కస్తూరి ప్రచురణలు సంస్థ ద్వారా ప్రచురించారు. ఈ సంకలనం 2011లో తొలి ముద్రణ పొందింది. ఆంధ్రభూమి మాసపత్రికలో పది కథలు ప్రచురణ పొందాయి. సైన్స్ ఫిక్షన్ విభాగానికి చెందాల్సిన కథలు ఇప్పటివరకూ ఉన్న సైన్స్‌ని ఆధారం చేసుకుని భవిష్యత్తును ఊహించాల్సి వస్తుందనీ ఈ కథలు రాసేందుకు సైన్స్‌లో ప్రస్తుతం జరుగుతున్న మార్పులను అవగాహన చేసుకునే రాసాననీ మురళీకృష్ణ అన్నారు.
బుధగ్రహ వాతావరణాన్ని చిత్రీకరిస్తూ ప్రయోగం, అంతర్జాల యుద్ధాలను ఆధారం చేసుకుని వైరస్‌తో యుద్ధం కథను, శనిగ్రహానికి ఉపగ్రహమైన టైటన్‌పై ఉండే జీవం నేపథ్యంగా టైటన్‌తో కరచాలనం, అంతర్జాలంలోని మోసాలు ఆధారంగా మిథ్యాసుందరి, యాంత్రిక వ్యవస్థను ప్రతీకాత్మకంగా చిత్రీకరించే కీక్ కీక్ కీక్, "మనిషీ ఒక విధమైన రోబోనే" అన్న ఊహను ప్రాతిపదికగా చేసుకుని నేనెవరిని కథలను రచించారు.
నోరి నరసింహశాస్త్రి
నోరి నరసింహశాస్త్రి (1900 - 1978) ప్రముఖ తెలుగు కవి. తెలుగు, సంస్కృతం, ఇంగ్లీషు, కన్నడ భాషలలో అతివేలమయిన అభినివేశాన్ని సంపాదించుకున్న మనీషులు. సాహిత్య శాస్త్రవలోకనంలో, ప్రాచీనాంధ్ర కవితా పరిశీలనంలో, అధునాతన సాహిత్య నిర్మాణంలో, సాంస్కృతిక అధ్యయనంలో, నవ్య సాహిత్య సమీక్షలో శ్రీ శాస్త్రిగారు గంభీరమయిన పరిశ్రమ చేసినవారు. సాహిత్యోద్యమంలో అగ్రేసరులు.
నరసింహశాస్త్రిగారు 1900 సంవత్సరంలో జూన్ 2వ తేదీన హనుమచ్చ శాస్త్రి, మహాలక్ష్మి దంపతులకు జన్మించారు. వీరి పూర్తి పేరు వెంకట లక్ష్మీనరసింహ శాస్త్రి. బి.ఎ. (1919) బి. యల్. (1925) పట్టభద్రులు. వృత్తి రీత్యా న్యాయవాదులైనా ప్రవృత్తి రీత్యా సనాతన ధర్మవాది. శ్రీకల్యాణానంద భారతీస్వామివారివద్ద దీక్ష స్వీకరించి "విజ్ఞానంద" అనే నామాన్ని స్వీకరించారు.
వీరు సాహితీ సమితి కార్యదర్శిగాను, రాష్ట్ర సాహిత్య అకాడమీ ఉపాధ్యక్షులుగాను పనిచేశారు. వీరు నవ్యసాహిత్యపరిషత్తును స్థాపించినారు.
వీరు 1978, జనవరి 4న హైదరాబాదులో తమ 77వ యేట మరణించారు.
మడేవానిపేట
మడేవానిపేట, శ్రీకాకుళం జిల్లా, వజ్రపుకొత్తూరు మండలానికి చెందిన గ్రామము.
తిమ్మాయగారిపల్లి
"తిమ్మాయగారిపల్లి" కడప జిల్లా చిట్వేలు మండలానికి చెందిన గ్రామం.[1] ఈనాడు కడప;2014;ఏప్రిల్-15;5వ పేజీ.
పచ్చావారిపల్లె
"పచ్చావారిపల్లె" కడప జిల్లా పుల్లంపేట మండలానికి చెందిన గ్రామం.
[1] ఈనాడు కడప;2014;ఏప్రిల్-15;4వ పేజీ.
[[వర్గం:పుల్లంపేట మండలంలోని గ్రామాలు]]
పెద్దకొమ్మెర్ల
"పెద్దకొమ్మెర్ల" కడప జిల్లా మైలవరం మండలానికి చెందిన గ్రామం.[1] ఈనాడు కడప/జమ్మలమడుగు;2014,ఏప్రిల్-15,1వపేజీ.
మహేంద్రలాల్ సర్కార్
మహేంద్రలాల్ సర్కార్ బెంగాల్ కు చెందిన ప్రముఖ శాస్త్రవేత్త. భారతదేశంలో శాస్త్రీయ పరిజ్ఞానం అంతంతమాత్రంగా ఉన్న రోజుల్లో సైన్సు గురించి విశేష ప్రచారం కల్పించాడు.
మహేంద్రలాల్ సర్కార్ హౌరా పరిసర ప్రాంతమైన పాయక్పర అనే కుగ్రామంలో 1833 నవంబర 2వ తేదీన జన్మించాడు. ఇతని తల్లిదండ్రులను గూర్చి వివరాలు లేవుఆ ఆయన కుటుంబం వ్యవసాయ ప్రధానమైన కుటుంబం. తండ్రి ఐదేళ్ళకే మరణించగా తల్లి తొమ్మిదేళ్ళ వయసులో చనిపోయింది. తండ్రి చనిపోయిన తరువాత ఆమె కొడుకుతో సహా కలకత్తాలో గల సోదరుని ఇంటికి వచ్చి నివసించింది.
మహేంద్రుడు ముందుగా వంగభాషలో చదువుటకు వీధి బడికి వెళ్ళాడు. అక్కడ పాఠాలు తొందరగా వంటపట్టించుకోవడంతో అతని సహచరులు అతనికి ఆంగ్ల విద్య నేర్పించడం అవసరమనిపించి అందుకు తగిన సహాయం చేశారు. బాబూ తారక నాధుడి దగ్గర ఆయన ఆంగ్లవిద్యనభ్యసించాడు. ఆయన సాహచర్యంలో ఒక సంవత్సరం పాటు మరెన్నో విషయాలు నేర్చుకున్నాడు. ఆంగ్ల భాషనభ్యసించిన తదుపరి ఆయన "హార్ స్కూల్"లో 1840 లో ఉచిత విద్యకోసం అడ్మిషన్ పొందాడు. 1849 లో ఆయన జూనియర్ స్కాలర్‌షిప్ పరీక్షను పాసై కోల్‌కతా లోని హిందూ కళాశాలలో చేరి 1854 వరకు చదివాడు. ఆ కాలంలో హిందూ కళాశాలలో విజ్ఞానశాస్త్ర అభ్యసననానికి సరైన వసతులు లేవు. ఆయన వైద్యవిద్యనభ్యసించుటకు కలకత్తా మెడికల్ కళాశాలకు బదిలీ అయినాడు. కలకత్తా మెడికల్ కళాశాలలొ ఆయన ఆ కళాశాల ప్రొఫెసర్లచే కొనియాడబడ్డారు. రెండవసంవత్సరం చదువుతున్నప్పుదు "దృశాశాస్త్రం" పై ఫెలో విద్యార్థులకు ఉపన్యాసం యిచ్చుటకు ఆయనకు అవకాశం వచ్చింది. దీనిని ఆయన గౌరవప్రదంగా వినియోగించుకొన్నాడు. ఆ కళాశాలలో ప్రతిభావంతమైన విద్యార్థిగా కొనియాడబడి అనేక స్కాలర్‌షిప్ లు పొందాడు. 1860 లో ఆయన చివరి సంవత్సర పరీక్షలను ఉత్తీర్ణుడై వైద్యం, సర్జరీ అంరియు మిడ్‌వైఫరీ రంగాలలో అత్యంత గౌరవ స్థానాన్నిపొందాడు. 1863 లో ఆయన ఎం.డి డిగ్రీని పొందడం ప్రత్యేక విజయంగా చెప్పుకోవచ్చు. 1962 లో ఆయన మరియు జగబంధు బోస్ అనేవారు కలకత్తా విశ్వవిద్యాలయంలో "చంద్రకుమార్ డే" తర్వాత ఎం.డి చేసిన ద్వితీయ వ్యక్తులు.
అప్పటికి అతని మేనమామ సంసారం అంత బాగా లేకపోవడం వల్లను, ఉద్యోగరీత్యా కలకత్తా వదిలి గ్రామాంతరము వెళ్ళవలసి వచ్చింది.
యూరోపియన్ వైద్యవిధానంలో ఆయన విద్యాభ్యాసం చేసినప్పటికీ ఆయన్ "హోమియోథెరపీ" పై దృష్టి సారించారు. ఆయన "విలియం మోర్గాన్" వ్రాసిన "ది ఫిలాసఫీ ఆఫ్ హోమియోథెరపీ" అనే గ్రంథం పట్ల ప్రభావితుడై "రాజేంద్రలాల్ దత్" సహకారంతో ఆయన కలకత్తాలో హోమియోపతి వైద్యునిగా ప్రసిద్ధి చెందారు. "బ్రిటిష్ మెడికల్ అసోషియేషన్" యొక్క బెంగాల్ శాఖలో జరిగిన సమావేశంలో "పశ్చిమ వైద్యవిధానం" కన్నా హోమియో థెరపీ ఉన్నతమైనదని తెలిపారు. అదే విధంగా ఆయన బ్రిటిష్ వైద్యులచే బహిష్కరింపబడ్డాడు.ఈ కారణంగా ఆయన వైద్య ప్రాక్టీసులో నష్టం పొందవలసివచ్చింది. కొంతకాలానికి ఆయన మెడికల్ ప్రాక్టీసు వృద్ధి చెందినది వెంటనే ఆయన కలకత్తా లోని హోమియో వైద్యునిగా ఉన్నత స్థానాన్ని పొందాడు. భారత దేశంలో మంచి వైద్యునిగా కొనియాడబడ్డాడు.
ఆయన కెరీర్ లో ఆయన ప్రఖ్యాత వ్యక్తులైన "బంకించంద్ర ఛటోపాధ్యాయ" ,తపస్వి "రామకృష్ణ" , త్రిపుర మహరాజ వంటి వారికి వైద్యసహాయం అందించాడు.
మోహన మకరందం
మోహన మకరందం పుస్తకం ప్రభుత్వంలో వివిధ హోదాల్లో బాధ్యతలు నిర్వహించిన ఐ.ఎ.ఎస్.అధికారి మోహన్ కందా ఉద్యోగ విరమణ అనంతరం రాసిన అనుభవాలూ-జ్ఞాపకాల గ్రంథం. ఐ.ఎ.ఎస్.అధికారిగా జాయింట్ కలెక్టర్ స్థాయి నుంచి ఆంధ్రప్రదేశ్ ముఖ్యకార్యదర్శిగా పొందిన వివిధ అనుభవాలను ఈ గ్రంథరూపంలో వెల్లడించారు. మోహన్ కలసి పనిచేసిన పలువురు ముఖ్యమంత్రులు, రాష్ట్రపతులతో వ్యక్తిగత, వృత్తిగత అనుభవాలు, కీలకమైన నిర్ణయాల్లో ఎదురైన అనుభవాలు ఈ పుస్తకంలో వివరించారు.
తెరవెనుక పనిచేసే ప్రభుత్వ ఉన్నతాధికారుల వృత్తిజీవిత విశేషాలను మొదటగా పి.వి.ఆర్.కె ప్రసాద్ అసలేం జరిగిందంటే..., నాహం కర్తా హరిః కర్తా పుస్తకాల్లో రాశారు. మోహన్ కందా ఈ క్రమంలోనే తన అనుభవాలను మేనేజ్‌మెంటు వృత్తినిపుణులకు ఉపకరించేలా, సామాన్యులకు ప్రభుత్వ నిర్వహణలోని తెరవెనుక విషయాలపై ఆసక్తి కలిగేలా రచనచేశారు. తన కూతురు ఈ ఆలోచన ఇచ్చి, పలు విధాలుగా పురికొల్పకపోతే తానీ రచన చేయకపోయే వాడినని మోహన్ కందా పేర్కొన్నారు. మేనేజ్‌మెంటు నిపుణులు తమ రంగాల్లో విజయం సాధించి తద్వారా దేశ ఆర్థికవ్యవస్థకు బలం కలిగించాలంటే ఇటువంటి అనుభవాలను చదవాల్సి ఉంటుందనీ, వారిని ప్రాథమిక లక్ష్యంగా చేసుకునే ఈ పుస్తకం రచించినట్టు ఆయన రాశారు. ఈ పుస్తక రచనలో ప్రముఖ రచయిత ముళ్ళపూడి వెంకటరమణ పరోక్షంగానూ, ఎం.బి.ఎస్.ప్రసాద్ ప్రత్యక్షంగానూ సహకారం అందించారు. స్వాతిలో ధారావాహికగా ప్రచురితమైన వ్యాసాలకు మరికొన్నిటిని చేర్చి మోహన్ కందా ఈ పుస్తకాన్ని రూపొందించారు. 2014 మార్చిలో మోహన్ కందా తానే ప్రచురణకర్తగా వ్యవహరించి ఈ పుస్తకాన్ని ప్రచురించారు.
"వీడి అసాధ్యం కూలా! వీడు టెక్నికల్ పుస్తకాలే కాక ఇలాంటిదీ ఒహటి రాయగలడా!" అని పైలోకం నుంచి ఆశ్చర్యపడుతున్న నాన్న గారికీ, "చాల్లెండి... వాడికేం తక్కువ! ఇలాటి ఘనకార్యాలు బోల్డు చేయగలడని నేన్చెప్తే ఎప్పుడు విన్నారు గనుక!" పక్కనే ఉండి దెప్పుతున్న మా అమ్మకీ అంటూ రచయిత మోహన్ కందా కీర్తిశేషులైన తన తల్లిదండ్రులకు అంకితం చేశారు.
మోహన మకరందం స్వాతి వారపత్రికలో ధారావాహికగా వస్తూండగా బహుళ ప్రాచుర్యం పొందింది. మార్చి 2014లో పుస్తకంగా విడుదలయ్యాకా కూడా కొనసాగించగలిగింది. 2014 మార్చి చివరి రెండు వారాలు(3,4), ఏప్రిల్ మొదటి రెండు వారాల(1,2)లో అంతర్జాల పుస్తక విక్రేతలైన కినిగె.కాం విడుదల చేసిన టాప్ 10లో మొదటిస్థానం పొందింది.
మోహన్ కందా
మోహన్ కందా (సెప్టెంబర్ 4, 1945-) ఇండియన్ అడ్మినిస్ట్రేటివ్ సర్వీస్ అధికారిగా, ప్రభుత్వంలో పలు కీలకమైన పదవులు చేపట్టిన వ్యక్తిగా సుప్రసిద్ధులు. జాయింట్ కలెక్టర్ స్థాయి నుంచి ఆంధ్రప్రదేశ్ రాష్ట్ర ముఖ్యకార్యదర్శి వరకూ వివిధ హోదాల్లో పనిచేశారు.
1945 సెప్టెంబర్ 4న మోహన్ కందా చెన్నైలో వెంకమ్మ మాణిక్యాంబ, భీమశంకరం దంపతులకు జన్మించారు. ఈయన సికింద్రాబాదులోని మహబూబ్ కళాశాలలో చదువుకున్నాడు. మోహన్ తండ్రి భీమశంకరం చెన్నై (ఆనాడు మద్రాసు) లో న్యాయవాదిగా పనిచేసేవారు.
శబ్బాష్‌రా శంకరా
శబ్బాష్‌రా శంకరా ప్రముఖ సినీనటుడు, సాహిత్యకారుడు తనికెళ్ళ భరణి రాసిన కవితల సంకలనం. "శబ్బాష్‌రా శంకరా" మకుటంగా రాసిన శివ తత్త్వాలు ఈ సంకలనం రూపంగా ప్రచురించారు. ఈ శివతత్త్వాలను సీడీగా శ్రవ్యరూపంలో కూడా అందించారు తనికెళ్ళ భరణి.
స్వతాహాగా శివభక్తుడైన సాహిత్యకారుడు, సినీనటుడు తనికెళ్ల భరణి గతంలో ఆట గదరా శివా! పేరిట శివతత్త్వాలను రచన చేసి ప్రచురించడమే కాక, ఎన్నో శైవక్షేత్రాల్లో ఆలపించి భక్తులకు వినిపించారు. ఆ క్రమంలోనే శైవసాహిత్యంలో ప్రాంతీయమైన మాండలికాల్లో(యాసల్లో) శివస్తుతి చేసిన దాఖలాలు లేకపోవడం గమనించి తెలంగాణా మాండలికంలో శబ్బాష్‌రా శంకరా తత్త్వాలు రచన చేయడం ప్రారంభించారు. సినీ హాస్యనటుడు బ్రహ్మానందం, దర్శకులు కె.విశ్వనాథ్, పూరీ జగన్నాథ్, గాయకుడు బాలసుబ్రహ్మణ్యం తదితరులు తత్త్వాలు రచన చేస్తున్నప్పుడే విని ప్రోత్సహించారు. మే 2011లో శబ్బాష్‌రా శంకరా తత్త్వాలను పుస్తకంగా, సీడీగా విడుదల చేశారు.
బతుకుని ఉత్సవం చేసుకుంటూ అన్ని రంగుల్నీ తనలో లయించుకునే ఆత్మబంధువు ప్రకాష్ రాజ్‌కి అకారణంగా అంటూ ఈ పుస్తకాన్ని అంకితమిచ్చారు భరణి. శబ్బాష్‌రా శంకరా సీడీని ప్రముఖ సినీ నేపథ్య గాయకుడు ఎస్.పి.బాలసుబ్రహ్మణ్యంకు అంకితం చేశారు.
శబ్భాష్‌రా శంకరాలోని కవితా వస్తువులన్నీ శివభక్తి సంబంధమైనవి.
మాధవ వర్మ
మాధవ వర్మ ప్రాచీనాంధ్రదేశానికి చెందిన రాజు. ఆయన వీర పరాక్రమములు చరిత్రలో ఆయనకు ప్రత్యేక స్థానం సంపాదించి పెట్టాయి.
మాధవవర్మ తండ్రి సోమదేవుడు కుందాపురమును రాజధానిగా చేసుకుని ఆంధ్రదేశాన్ని పరిపాలిస్తూ ఉండేవాడు. ఆయన తండ్రి పేరు విజయపాలుడు, తాత పేరు నందభూవరుడు.
ధర్మాచరణమును, దైవభక్తి యందు ఆసక్తి కలవాడు. మల్లికార్జున దేవుడిపై భక్తి.ఆయనకు గోసంపద అంటే బహు ప్రీతి. తన కోటలో వేలకొలదీ గోవులను పెంచి పోషించడమే కాకుండా సతీ సమేతంగా గోపూజలు కూడా చేసేవాడు.
ఆయన భార్య సిరియాలు దేవి. చాలా రోజుల నిరీక్షణ తర్వాత ఆమె గర్భము దాల్చింది. అయితే అదే సమయంలో కటక దేశరాజైన బల్లహుడు తమ దేశంపైకి దండెత్తి వస్తున్నట్లుగా వర్తమానం అందుతుంది. బల్లహుడు అంతకుముందు కుందాపురమునకు వచ్చి సోమదేవుడి ఆతిథ్యాన్ని స్వీకరించి వెళ్ళి ఉంటాడు. ఆ సమయముననే కోట రహస్యాలను తెలుసుకును వెళ్ళాడని సోమదేవుడు, అతని మంత్రి తలపోస్తారు.
యుద్ధంలో ఫలితం ఎలాగైనా ఉండవచ్చని సోమదేవుడు మంత్రి సలహాతో నిండు చూలాలైన తన భార్యను అక్కడికి కొంత దూరములోనున్న అనుమకొండకు దాసీ సహాయంతో పంపించి వేస్తాడు.
సిరియాలు దేవి అనుమకొండలోని బ్రాహ్మణ అగ్రహారం చేరుకుని అక్కడ అందరి అభిమానించే మాధవశర్మ అనే బ్రాహ్మణోత్తముడి ఇంట చేరుతుంది. ఆయన ఆమెను ఆదరించి జానకి అనే మారుపేరుతో ఎవరికీ అనుమానం రాకుండా కాపాడుతుంటాడు. కొద్దికాలానికి ఆమెకు మాధవ వర్మ జన్మించాడు. ఆపత్కాలములో తనను శ్రద్ధగా పెంచి పోషించిన మాధవ శర్మ పేరు మీదుగా ఆమె ఆ పేరు పెడుతుంది. యుద్ధంలో సోమదేవుడు బల్లహుని చేతిలో మరణిస్తాడు. రాజ్యం అతని వశమౌతుంది.
బల్లహుడు యుద్ధంలో సోమదేవుని జయించినా ఆయన భార్య ఎక్కడికి పోయిందో అంతు చిక్కదు. శతృశేషం మిగల్చడం క్షత్రియ ధర్మం కాదు కాబట్టి గూఢచారుల ద్వారా ఆమె ఎక్కడ ఉన్నదీ పసిగట్టి నిర్ధారించుకోవలసినదిగా మంత్రిని అనుమకొండకు పంపిస్తాడు. బల్లహుడి మంత్రి మాధవశర్మ దగ్గరకు వెచ్చి తను వచ్చిన పనిని తెలియ జేస్తాడు. ధర్మాచార పరాయణుడైన సోమదేవుని వంశం నిలబెట్టడం కోసం ఆయన రాణి అక్కడెక్కడా లేదని చెప్పి పంపేస్తాడు.
కానీ బల్లహుడి అనుమానం తీరదు. ఆ అగ్రహార బ్రాహ్మణులందరినీ అక్కడే గల పద్మాక్షీ దేవాలయములో విందు భోజనం ఏర్పాటు చేస్తాడు. అందరితో పాటు జానకీ దేవిని కూడా వడ్డించమంటారు. సాధారణంగా బ్రాహ్మణులు ఇతరులు వడ్డిస్తే తినరు కాబట్టి అక్కడ ఆమెను క్షత్రియకాంతగా నిర్ధారించవచ్చని బల్లహుడి ఆలోచన. కానీ అక్కడున్న బ్రాహ్మణులందరూ మాధవ శర్మ, సోమదేవుడి మంచితనాన్ని ఎరిగుండటం వల్ల ఆమె వడ్డించినా సందేహించకుండా భోంచేస్తారు. దాంతో జానకీదేవి నిజంగా బ్రాహ్మణ స్త్రీయేనని, భర్త మరణం తట్టుకోలేక సిరియాలు దేవి కూడా మరణించి ఉంటుందని బల్లహుడు భావిస్తాడు.
అలా మాధవవర్మ పెరిగి పెద్దవాడవుతాడు. మాధవ శర్మ ఆధ్వర్యంలో సకల శాస్త్రాలు అభ్యసిస్తాడు.
చిన్నప్పటి నుంచి సిరియాలు దేవి అతనికి తండ్రి ఎవరో తెలియజేయకపోయినా నలుగురూ మాట్లాడుకునే మాటల ద్వారా విషయాన్ని చూచాయగా తెలుసుకుంటాడు. అతనికి పదహేరేళ్ళ వయసు రాగానే ఇక అతని జన్మ వృత్తాంతం గోప్యంగా ఉంచడం భావ్యం కాదని మాధవ వర్మ అతని తండ్రి సోమదేవుడి గురించి, బల్లహుడి చేతిలో సామ్రాజ్యాన్ని కోల్పోవడం గురించి తెలియజేస్తాడు.
మాధవ వర్మ ముందుగా అనుమకొండరు రాజైన ఎఱుక రాజును ఓడించి అతని సహాయంతో కుందాపురమును ముట్టడిస్తాడు. అప్పటికి బల్లహుడి అధికార ప్రతినిథి అక్కడ కోటను పరిపాలిస్తూ ఉంటాడు. కోటలో కొంతమంది కటక రాజ్యానికి చెందిన వారున్నప్పటికీ తెలుగు వారే అక్కడ ఉన్నారు. వారు మాధవ వర్మ దండయాత్ర తెలిసి సంతోషించారు. ఆ ప్రతినిథి ఉన్న కొద్ది కటక సైన్యంతోనే మాధవవర్మ సైన్యాన్ని ఎదుర్కుంటూ బల్లహుడికి వర్తమానం పంపించాడు. బల్లహుడు అక్కడికి రాగానే మాధవవర్మ అతన్ని యుధ్ధంలో జయించి తండ్రి మరణానికి ప్రతీకారం తీర్చుకుంటాడు.
హృదయ కాలేయం
హృదయ కాలేయం 2014 లో విడుదలైన తెలుగు చలన చిత్రము.
సంపూ (సంపూర్ణేష్ బాబు ) ఓ చిల్లర దొంగ. సంపూ దొంగగా మారడానికి ముందు నీలూ అనే అమ్మాయిని ప్రేమిస్తాడు. నీలూ కూడా అంతే మొత్తంలో సంపూని ప్రేమిస్తుంది. ఊహించని విధంగా నీలూ ఓ సమస్యలో చిక్కుకుంటుంది. ఆ సమస్య నుంచి నీలూని బయటపడేయాడానికి సంపూ దొంగగా మారాల్సి వస్తుంది. దొంగతనాలతో పోలీసులకు సంపూ సవాల్ గా నిలిస్తాడు. అన్ని రకాల చెమటోడ్చిన పోలీసులు చివరికి సంపూని పట్టుకుంటారు. సంపూని చూసిన పోలీస్ కమీషనర్ మీరు దొంగగా మారడమేమిటని ఆశ్చర్యపోతాడు. ఎందరో విద్యార్థుల భవిష్యత్తుకు దారి చూపిన సంపూ ఎందుకు దొంగగా మారాడు. సమస్యలో కూరుకుపోయిన నీలూని సంపూ ఎలా రక్షించాడు? ఈ క్రమంలో సంపూ ఎదుర్కొన్న పరిస్థితులు ఏంటి? సంపూ ప్రేమ కథకు 'హృదయ కాలేయం' టైటిల్ సంబంధమేమిటనే అనే ప్రశ్నలకు సమాధానమే ఈ చిత్రం.
బి. టి. రణదివే
బి. టి. ఆర్ గా ప్రసిద్ధుడైన బాలచంద్ర త్రయంబక్ రణదివే (డిసెంబరు 19, 1904 – ఏప్రిల్ 6, 1990), భారతీయ కమ్యూనిస్టు రాజకీయనాయకుడు మరియు కార్మిక సంఘపు నాయకుడు.
రణదివే 1927లో ఎం.ఏ డిస్టింక్షనుతో పట్టభద్రుడై విద్యాబ్యాసం పూర్తిచేసాడు. 1928లో రహస్యకలాపాలు కొనసాగిస్తున్న కమ్యూనిస్టు పార్టీ ఆఫ్ ఇండియాలో చేరాడు. అదే సంవత్సరం బొంబాయిలో అఖిలభారత వృత్తి సంఘపు కాంగ్రేసులో పేరొందిన నాయకుడయ్యాడు. ముంబైలోని వస్త్రపరిశ్రమ కార్మికుల గిరిని కామ్‌గార్ సమైక్యలోనూ, రైల్వే కార్మికుల పోరాటాల్లోనూ క్రియాశీలకంగా కృషి చేశాడు.
జి.ఐ.పి. రైల్వేమెన్స్ యూనియన్ యొక్క కార్యదర్శి అయ్యాడు. 1939లో వర్తకసంఘపు కార్యకర్త అయిన విమలను పెళ్ళి చేసుకున్నాడు. 1943లో కమ్యూనిస్టు పార్టీ యొక్క కేంద్ర కార్యవర్గానికి ఎన్నికయ్యాడు. 1946 ఫిబ్రవరిలో నౌకాదళ తిరుగుబాటుకు మద్దతుగా సార్వత్రిక సమ్మెను నిర్వహించడంలో రణదివే ప్రధాన పాత్రను పోషించాడు.
1948, ఫిబ్రవరిలో కొల్కతాలో జరిగిన భారతీయ కమ్యూనిష్టు పార్టీ యొక్క రెండవ సమావేశంలో, పి.సి.జోషి స్థానంలో రణదివే పార్టీ ప్రధాన కార్యదర్శిగా ఎన్నికయ్యాడు. 1948 నుండి 1950 వరకు ఆ స్థానంలో కొనసాగాడు. ఆయన ప్రధాన కార్యదర్శిగా ఉన్నకాలంలో పార్టీ, తెలంగాణ సాయుధ పోరాటం వంటి తిరుబాటు ఉద్యమాల్లో పాల్గొన్నది. 1950లో రణదివేను "వామపక్ష సాహసికుడు"గా ముద్రవేసి గద్దె దించారు.
1956 లో, పాల్ఘాట్లో జరిగిన నాలుగవ పార్టీ సమావేశంలో రణదివేకు తిరిగి పార్టీ కేంద్రమండలిలో స్థానం కల్పించారు. కేంద్రకమిటీ యొక్క వామపక్ష వర్గపు ప్రధాన నాయకుడయ్యాడు. 1962లో భారత-చైనా యుద్ధపు సమయంలో భారత ప్రభుత్వము జైలులో నిర్భంధించిన ప్రధాన నాయకుల్లో రణదివే ఒకడు. 1964లో భారతీయ కమ్యూనిస్టు పార్టీ (మార్క్సిస్ట్) వర్గపు ప్రధాన నాయకుడిగా ఎదిగాడు.
1970 మే 28 నుండి మే 31 వరకు కొల్కతాలో జరిగిన భారతీయ కార్మిక సంఘపు కేంద్రము యొక్క వ్యవస్థాపక సమావేశంలో ఆ సంస్థకు అధ్యక్షుడిగా ఎన్నికయ్యాడు. కొత్త దిల్లీలోని సి.ఐ.టీ.యూ ప్రధాన భవనానికి బి.టి.ఆర్. భవన్ అని రణదివే పేరుపెట్టారు.
భారతీయ కమ్యూనిస్టు పార్టీ (మార్క్సిస్ట్) నేత, ముంబై నార్త్ సెంట్రల్ నియోజకవర్గం నుండి ఆరవ లోక్‌సభకు ఎన్నికైన అహిల్యా రంగ్నేకర్ స్వయానా రణదివే చెల్లెలు.
రౌడీ (2014 సినిమా)
రౌడీ 2014 లో విడుదలైన తెలుగు చిత్రం.
రాయలసీమలో సమాంతర ప్రభుత్వం నడిపించే అన్నగారు (మోహన్ బాబు) కు కృష్ణ (మంచు విష్ణు), భూషణ్ (కిశోర్) ఇద్దరు కుమారులు. ప్రజల కీడు చేసే నందవరం ప్రాజెక్టుకు అన్నగారు వ్యతిరేకం. ఎలాగైనా అన్నగారిని అడ్డు తప్పించి నందవరం ప్రాజెక్టును దక్కించుకోవాలని ప్రత్యర్థి వేదం (తనికెళ్ల భరణి) బృందం తీవ్రంగా ప్రయత్నిస్తుంది. అయితే అన్నగారిని తప్పించడం తమ వల్ల కాదని తెలుసుకున్న వేదం బృందం భూషణ్ ను తమ వర్గంలో చేర్చుకోవడమే కాకుండా ఆయనపై పక్కా ప్లాన్ తో హత్యాయత్నం చేస్తారు. హత్యాయత్నం జరిగిన అన్నగారి పరిస్థితేమిటి? తండ్రిని కృష్ణ రక్షించుకున్నాడా? ప్రత్యర్థి వర్గంతో కలిసిన భూషణ్ ఏమయ్యాడు. చివరికి నందవరాన్ని అడ్డుకోవడంలో అన్నగారు సఫలమయ్యారా అనే ప్రశ్నలకు 'రౌడీ' కథ సమాధానం చెబుతుంది.
ఈల
ఈల అనగా నోటితో చేసే ఒక విధమైన శబ్దము. మానవులు మరియు కొన్ని జంతువులు మాత్రమే ఈల వేయగలవు.
పెదాలు మాత్రమే ఉపయోగించి వేసే ఈలకన్నా, నోట్లో చేతి వేళ్లను ఉంచి వేసే ఈల వల్ల ఉత్పన్నమయ్యే శబ్ద తీవ్రత చాలా ఎక్కువగా, స్పష్టంగానూ ఉంటుంది. ఈలవేసే ఈ రెండు పద్ధతులలోనూ ఉండే సూత్రం ఒకటే. ఒక వాయురంధ్రం (air cavity) గుండా వేగంగా పయనించే గాలి, దాని ద్వారం దగ్గర గోడలను తాకడంతో అల్లకల్లోలమైన శబ్ద కంపనాలు ఏర్పడడం. వేళ్లు నోటిలో పెట్టి వూదడం ద్వారా వెలువడే గాలి కావలసిన పౌనఃపున్యంతో కంపిస్తుంది. ఈలకు కావలసిన వాయురంధ్రం ఈలవేసే వ్యక్తి నోటి రూపంలో లభిస్తుంది. దాని ద్వారా పయనించే గాలి శబ్ద కంపనాలు చేయడం వల్ల తీక్షణమైన శబ్దం వెలువడుతుంది. ఈల వేయడంలో అనుభవమున్న వ్యక్తులు ఒక వేలితోకూడా నోటిలోని నాలుకను తగు విధంగా మడతబెట్టి శక్తిమంతమైన శబ్దాన్నిచ్చే 'ఈల'ను వేయగలరు.
క్రిమి సంహారకాలు
క్రిమి సంహారకాలు మానవులకు మరియు పంటపొలాలకు హానిచేసే క్రిములని చంపడానికి ఉపయోగించే రసాయన పదార్థాలు.
మలు కుట్టకుండా మనం శరీరంపై కొన్ని రకాల రసాయనిక సంబంధిత పేస్ట్‌లు రాసుకోవడమే కాకుండా డై మిథైల్ టోలుమైడ్, ఐకార్డిన్ లాంటి ద్రవాలను విద్యుత్ పరికరాల సాయంతో ఆవిరిగా మార్చి ఆ ఆవిరులు గదంతా వ్యాపించేటట్లు చేస్తాము. వీటిని దోమల వికర్షకాలు (mosquito repellents) అంటారు.
దోమలు కుట్టి వాటికి ఆహారమైన రక్తం పీల్చుకోవడానికి, అవి తమ 'ఘ్రాణ శక్తి' (వాసన)పై ఆధారపడతాయి. అవి ముఖ్యంగా మన దేహం నుంచి వెలువడే కార్బన్‌డైఆక్సైడ్, స్వేదం వాసనలను బట్టి మన ఉనికిని పసిగడతాయి. కొందరి దేహాలు దోమలను ఎక్కువగా ఆకర్షించడానికి కారణం వారి దేహాలు వెదజల్లే ప్రత్యేకమైన వాసనలే కారణం. మనం దేహంపై రాసుకొనే దోమల వికర్షక పేస్టులు, స్ప్రేలు చర్మంపై ఉండే వేడికి ఆవిరై, ఆ ఆవిరి దోమల వాసన శక్తికి ఆటంకం కలిగిస్తాయి. దాంతో అవి మన దేహాల ఉనికిని పసిగట్టలేవు. కానీ ఈ వికర్షకాలు 4,5 గంటలకన్నా ఎక్కువ పని చేయలేవు.
రసాయన ద్రవాల ఆవిరులు కూడా అలాగే పనిచేస్తాయి. ఈ పేస్ట్‌ల, ద్రవాల గాఢత ఎక్కువైతే మనకు కొన్ని ఆరోగ్య పరమైన సమస్యలు కూడా రావచ్చు.
ఈ వికర్షకాల కన్నా కిటికీలకు, ద్వారాలకు ప్రత్యేకమైన తెరలను అమర్చుకోవడం ద్వారా దోమల బెడద నుంచి తప్పించుకోవచ్చు. అన్నిటికన్నా మనం మన పూర్వీకులు వాడుకున్నట్లే పడుకునే మంచాలకు దోమ తెరలను కట్టుకోవడం ఉత్తమం.
దోమల నుంచి తప్పించుకోవటానికి ఉపయోగించే 'మస్కిటో రిపల్లెంట్' వంటి నివారిణుల వల్ల ఆరోగ్యపరంగా ఎలాంటి దుష్ప్రభావం పడదని పరిశోధకులు తేల్చారు. లండన్ స్కూల్ ఆఫ్ హైజీన్ అండ్ ట్రాపికల్ మెడిసిన్ శాస్త్రవేత్తలు ఈ అధ్యయనం నిర్వహించారు. 'మస్కిటో రిపల్లెంట్'ల తయారీలో ఉపయోగించే డీఈఈటీ అనే రసాయనం వల్ల మెదడు పనితీరుపై అననుకూల ప్రభావం పడుతుందన్న ఆందోళనలున్నాయి. ఈ నేపథ్యంలో లండన్ శాస్త్రవేత్తలు ఈ అంశంపై క్షుణ్ణంగా అధ్యయనం జరిపారు. ఆరోగ్యంపై డీఈఈటీ చూపే ప్రభావం గురించి ఇప్పటివరకూ జరిగిన పరిశోధనలు వెల్లడించిన వివరాలను పరిశీలించారు. డీఈఈటీతో దుష్ప్రభావం పడుతుందని చెప్పటానికి తగిన రుజువులు లేవని వీరు చివరికి తేల్చారు. అదేసమయంలో, డీఈఈటీతో తయారైన మస్కిటో రిపల్లెంట్‌లు దోమకాటును నివారించి మలేరియా, డెంగ్యూ వంటి వ్యాధుల వ్యాప్తిని గణనీయంగా అడ్డుకుంటున్నాయని పేర్కొన్నారు. డీఈఈటీతో 'ఎన్‌సెఫలోపతీ' అనే మెదడు సంబంధ అనారోగ్యం తలెత్తిన కేసులు 1957 నుంచి 14 మాత్రమే ఉన్నాయని తెలిపారు.